text:
Needlefish
Hlapi ya Nalata
Leina la Lapa la Tlwaelo
Hlapi ya Nalata
Leina le Lengwe la Yona
Hlapi ya go tsoma, Melomo ya palogare
Leina la tša Thutamahlale
Belonidae
Bogolo
Go fihla disentimetara tše 95, palogare ya disentimetara tše 30
Boitšhupo
Mmele wa sebopego sa sikara wo motelele le hlogo ye šupilego. Mehlagare ye me nnyane ye telele le meno a ma nnyane a sebopego sa nalata. Maphegwana a hlapi ka moka a go elana go ya morago ga seripagare sa mmele. Ga go na mekokotlo ka maphegwaneng a hlapi. Ka fase mpeng di bosiliberana le botšhweu ka botala bja leratadima, boso goba botala ka godimo.
Tshedimošo ya Kakaretšo
Lapa la Belonidae le bopša 10 ya tša kakaretšo le 34 ya mehuta ya diphedi. E hwetšwa kgauswi le bokagodimo bja lewatle. Mmala o fa thekišo ye botse kudu. E ka fofa go tšwa ka meetseng ge e tšhogile. Molomo wa godimo o fihlelago fela botelele bja botlalo ka fa di godile. E na le molomo wa go tšwelela ka palogare. Di ntšhetša mae ka ntle lewatleng la go bulega, mae a phaphamala kago gomarela dilong.
Phepo
Di ja planton ge di sa le baswa le dihlapi tša lewatleng la go bulega le dikhrustašiene tša go rutha ge di le tše kgolo.
Phatlalatšo
E direga ka moka tša magareng le mawatleng ya lefase.
Mehuta ye e Tlwaelegilego
Molatšatši wa molomo wa palogare - Tylosurus crocodilus


c: text/html

text:
KOPANYO YA METŠHELO YA GAGO KA MOKA KA FASE GA PROFAELE E TEE
Tšhomišo e mpsha ya kopanyo e hwetšagala go eFiling. Tšhomišo ye e tla thuša balefela motšhelo ka noši, Baemedi bao ba Ngwadišitšwego ba ditheo le Bašoma ka Motšhelo go kopanya mehuta ka moka ya metšhelo ga bonolo mohlala, Motšhelo wa Letseno le Motšhelo wa Bašomi gape le Motšhelo wa Ditšwantle le Motšhelo wa dithoto go profaele e tee go moreki o tee/setheo.
Kgotla moo go hwetsa gore o download SARS eFiling Browser ye ntshwa.
Maele a Bohlokwa kudu: Moemedi a ka šoma legatong la molefela motšhelo mabakeng ao a kgethegilego, mohlala, motswadi legatong la ngwana o mo nnyane goba moabalefa legatong la bohwa. Kopanyo ya motšhelo ka fase ga profaele e tee e swanetše go dirwa ga tee. Dingwadišo tše mpsha di tla nyalantšhwa le profaele e tee ya moreki/setheo.
Kaonafatšo ya tshedimošo yeo e ngwadišitšwego e swanetše go dirwa go Foromo ya Tiišetšo RAV01 le Fetošo ya Ngwadišo RAV01 (Registration Amendments and Verification Form).
Na kopanyo e diragatšwa bjang?
Maele a bohlokwa kudu: Kopanyo e ka se direge go @syFile™. O swanetše go kgonthišiša gore kopanyo e diragatšwa pele, pele ka thoma go diriša kopanyo ya maleba. Baemedi bao ba Ngwadišitšwego le Bašoma ka Motšhelo ba swanetše go diragatša tšhomišo ya go kopanya ya eFiling bakeng sa profaele ya moreki/setheo se sengwe le se sengwe. Tiragatšo ya balefela motšhelo ka noši ba e tla diragatšwa ka go itiriša. Tiragatšo e swanetše go dirwa:
- le ge eba o diragaditšwe go eFiling peleng.
- šoma ka moreki o tee ka o tee, gomme se se tla go dumelela go kopanya mehuta ka moka ya metšhelo le go kaonafatša tshedimošo yeo e ngwadišitšwego.
Tiragatšo ya Baemedi ba Ngwadišitšwego
Maele a Bohlokwa kudu: Morago ga ge tiragatšo e dumeletšwe, ditokelo di ka fiwa go badiriši ba bangwe go romela dingwadišo tše dingwe, eupša ke fela Baemedi bao ba Ngwdišitšwego ba ka kgonago go kopanya tirišo.
Tiragatšo ya Balefela Motšhelo
O tla fiwa tumelelo ya tirišo ya go kopanya ka go itiriša, ge eba o kile wa diragatša ka bowena peleng bjalo ka Mošoma ka Motšhelo yo a Ngwadišitšwego profaeleng ya moreki/setheo.
Maele a bohlokwa kudu: Ge tiragatšo e dumeletšwe, ditokelo di ka neelwa go badiriši ba bangwe go diriša tšhomišo ya kopanyo.
Go feleletša tshepetšo ya tiragatšo
Gore Baemedi bao ba Ngwadišitšwego ba tlatše tiragatšo, o swanetše go romela ditokumente tše di latelago tša thekgo (ditlabelo tša maleba) go ya ka mohuta wa setheo:
Maele a bohlokwa kudu: Go ka tšea matšatši a 21 a kgwebo gore ditokumente di ka tiišetšwa le go lekolwa gabotse. Tiragatšo eka dumelelwa goba ya ganetšwa.
Moo kgopelo ya go diragatša e ganeditšwego, o tla swanela ke go etela lekala la SARS go tiišetšwa bjalo ka Moemedi yo a Ngwadišitšwego. Gopola go dira appointment.
Ge tiragatšo e šetše e dumeletšwe:
- O tla rekhotiwa ka go itiriša bjalo ka Moemedi yo a Ngwadišitšwego go mokgwatšhomo wa SARS bakeng sa moreki/setheo.
- Phihlelelo ya pejana yeo e bego e diragaditšwe ya Ngwadišo ya Moemedi e tla fedišwa. Tsebišo e tla romelwa profaeleng ya bona ya eFiling goba ya romelwa ka emeile.
Na kopanyo ya metšhelo e dirwa bjang?
Ge kopanyo e diragaditšwe, kgetha ‘Merge Entities’ ka fase ga SARS Registered Details:
O tla laetšwa ke tsela tse tshelela go kgonthišiša gore mehuta ka moka ya metšhelo e kgokantšwe le moreki/setheo sa maleba:
Na o nyaka thušo?
- Etela lekala la SARS la kgauswi le wena
- Setšetša SARS Contact Centre go 0800 00 SARS (7277).

robotstxt: allowed

filter: keep


text:
261Agripa a re go Paulose: “O dumeletšwe go ipolelela.” Paulose a bontšha ka seatla gore o nyaka go bolela, mme a iphetolela ka go re:
2“Kgosi Agripa, ke bona ke na le mahlatse ge lehono ke tlilo iphetolela mo pele ga gago ditabeng tšohle tše Bajuda ba ntatofatšago ka tšona, 3gagolo ka ge mekgwa ya Bajuda le dikgang tša bona wena o di tseba gabotse. Ka gona ke kgopela gore o ntheeletše o sa mphelele pelo.
4“Tša bophelo bja ka go tloga bjaneng ka mo ke phetšego ka gona go tloga mathomong mo setšhabeng sa gešo le kua Jerusalema Bajuda ka moka ba a di tseba. 5
Baf. 3:5
Ke bona ba ntsebago go tloga mathomong, gomme ge ba rata ba ka hlatsela gore go tloga le go tloga ke be ke ntše ke phela ke le wa lekgotla la Bafarisei, e lego lona le le nago le melao ye methata kudu go feta ohle mo sedumeding sa gaborena. 6Gomme bjale ke emišitšwe mo ka lebaka la ge ke holofela gore Modimo o tla phetha se a se tshepišitšego borakgolokhukhu ba rena, 7sona se dikgoro tše lesome le tše pedi tša gaborena di holofetšego go se amogela ge di ntše di khunamela Modimo bošego le mosegare. Ke ka lebaka la yona kholofelo ye, mong wa ka, ge ke latofatšwa ke Bajuda. 8Lena Bajuda, le reng le bona e le taba ye e sa kgodišego gore Modimo o tsoša bahu?
9
22:4-5
“Ge e le nna ke be ke bona ke swanetše go lwantšha taba ya Jesu wa Nasaretha ka mo nka kgonago ka gona. 10Ke sona se ke bego ke se dira kua Jerusalema. Ke be ke filwe maatla ke baprista ba bagolo go tswalelela badumedi ba bantši ba Modimo ka kgolegong; le mola ba ahlolelwa lehu le nna ke be ke ba tšwa. 11E bile makgathe a mantši ke laela gore ba otlwe ka disinagogeng, e le go ba gapeletša gore ba kgeloge. Ke be ke ba galefela ke bile ke ba hlomara le metseng e šele.”
12“Ke sona se ke bego ke se etše Damaskose ke filwe ke baprista ba bagolo maatla le ditaelo. 13Ya re ge ke le tseleng mosegare wo mogolo, mong wa ka, ka bona seetša se se tagago go feta letšatši se etšwa legodimong sa re gadimela ka mathoko ohle, nna le banna ba ba bego ba sepela le nna. 14Ka moka ra wela fase, gomme nna ka kwa lentšu le mpotšiša ka Seheberu le re: ‘Saulo, Saulo! O ntlhomaretšeng? Gape go nkgwabela ga gago ke go ikgobatša.’ 15Nna ka botšiša ka re: ‘Ke wena mang, Morena?’ Gomme Morena a mphetola a re: ‘Ke nna Jesu yo o mo hlomerego. 16Fela emelela. Ke itšweleditše mo go wena gore ke go bee mohlanka wa ka le hlatse ya ditaba tša ka26:16 Dingwalwakaseatla tše dingwe ga di ne “tša ka”. tše o di bonego le ya tše ke sa tlilogo go bontšha tšona. 17Ke tla go hlakodiša go setšhaba sa geno le go baditšhaba ba ke go romago go bona. 18O swanetše go ba foufolla, gore ba tšwe leswiswing ba ye seetšeng, ba tšwe maatleng a Sathane ba ye go Modimo, gore ka go dumela go nna ba swarelwe dibe tša bona, gomme ba fiwe bohwa bja ba ba kgethilwego ke Modimo.’ ”
19“Ka gona, Kgoši Agripa, nna ga se ka nyatša pono ya se ke se bonego se etšwa legodimong. 20
Ke thomile ka go begela ba Damaskose le ba Jerusalema, ka kgona ke begela bohle ba Judea le baditšhaba gore ba itsholele dibe tša bona, ba sokologele go Modimo mme ba dire tše di bontšhago boitsholo. 21Ke yona taba ye e dirilego gore Bajuda ba ntshware mola ke le ka Tempeleng, ba leke go mpolaya. 22Fela ke ka lebaka la ge ke thušitšwe ke Modimo go fihlela le lehono le ge ke eme mo ke hlatselela ba bagolo le bathofela, ke bolela fela tše baprofeta le Moshe ba rilego di tla direga, 23
Jes. 42:6
49:6
e lego gore Kriste o tla tlaišwa, a tla a ba wa mathomo wa go tsoga bahung, a begela Bajuda le baditšhaba seetša sa phologo.”
24E rile ge Paulose a iphetolela ka mokgwa woo, Festose a mo kgadimola, a re: “O a gafa, Paulose! O gafišwa ke go rutega kudu mo ga gago!”
25Paulose a mo fetola a re: “Ga ke gafe, mohlomphegi Festose. Tše ke di bolelago ke nnete mme di a kwala. 26Gape kgoši ditaba tše o a di tseba, gomme ke bolela ka tšona go yena ke sa šie, gobane ga ke dumele gore go na le ye e mo širetšego, ka ge di se tša direga mo di sa bonwego. 27Kgoši Agripa, na baprofeta o a ba dumela? Fela ke a tseba gore o a ba dumela.”
28Agripa a re go Paulose: “Etse o hloma nke o ka ntira Mokriste ka nakonyana.”
29Paulose a mo fetola a re: “Ana ke ka nakonyana ana ke ka nako, nna se ke se rapelago ke gore e se be wena fela wa go ba se ke lego sona ntle le diketane tše, eupša e be le bohle ba ba ntheeleditšego lehono.”
30Ke moka kgoši le mmušiši le Bernise le ba bangwe ka moka ba emelela, 31ba re go tšwa ba botšana seng ba re: “Gape motho yo ga go se a se dirilego se se dirago gore a lebanwe ke go bolawa goba go golegwa.” 32Agripa a re go Festose: “Motho yo a ka be a lokolotšwe ge a ka be a se a nyaka go sekišwa ke Kesare.”


text:
Soft Corals
Dikoral tše Boleta
Leina la lapa la tlwaelo
Dikoral tše boleta
Leina la tša thutamahlale
Alcyonacea
Bogolo
Go fihla metara ye 1
Boitšhupo
Dibopego di a fapana, eupša tše ntšhi di na le dithito tšeo di namago le dipolip. Dithentakle polip di ka bonwa ge di sa kgomerelwa. Mmala e fapana go ya ka botsothwa le botala go ya go mmala wa namune, wo serolane, botala bja keratadima le bokhubedu.
Tshedimošo ya Kakaretšo
Maemo a Alcyonacea ke ye nngwe ya tše nne ka maemo tša octocorralia, yeo e akaretšago digorgonia, mafelo a meetse mannyane a letswai a ka lewatleng le dibepu tša lewatleng. Di na le dikeletone tša ka gare. Dizooxanthellae di šomišwago bjalo ka mothopo wa matla.
Dithentakle tše seswai ka polyp e swara dijo ka moelong. Di tšweletša selo sa mpholo go šitiša dikoral tša go tia, tšeo di lwelago mafelo a mokekemo. Di tswala ka go ntšhetša mae ka ntle.
Phepo
Di ja zooplankton.
Phatlalatšo
E direga dithempheretšheng ka moka le mawatleng a borutho a lefase.
Mehuta ye e tlwaelegilego
Koral ye bolete ya loubu - Sinularia heterospiculata
Koral ya Mokgopa sp - Lobophytum sp
Koral ye bolete thisele - Genus dendronephthya


text:
41Moshe a re go setšhaba: “Le phethe melao ka moka ye ke le fago yona, mme le tla phela la dula nageng ye Morena, Modimo wa borakgolokhukhu ba lena, a le fago yona. 2
Le se ke la oketša tše ke le laelago tšona, goba la di fokotša. Le phethe ditaelo tša Morena Modimo wa lena tše ke le fago tšona. 3
Le iponetše ka bolena se Morena a se dirilego thabeng ya Peore. O fedišitše bohle ba ba bego ba khunamela Baale moo, 4eupša lena bao le bego le botegela Morena Modimo wa lena le sa phela le lehono.
5“Ke le file melao ka moka, bjalo ka ge Morena Modimo wa ka a mpoditše gore ke le fe yona. Le e phetheng le nageng ye le batametšego go e šwahlela le go dula go yona. 6Le e phetheng, le e latele, gomme seo se tla laetša ditšhaba tše dingwe gore le ba bohlale bjang. Ge ba ekwa ka melao ye ka moka, ba tla kgotsa ba re: ‘Setšhaba se segolo se se na le bohlale le kwešišo bjang!’
7“Ga go setšhaba se sengwe se segolo se se nago le modimo yo a lego kgauswi le sona bjalo ka ge Morena Modimo wa rena a le kgauswi le rena nako ye nngwe le ye nngwe ge re mo kgopela thušo. 8Ga go setšhaba se sengwe se segolo se se nago le melao le melawana ye e lokilego bjalo ka ye ke le filego yona lehono. 9Le itlhokomeleng! Le kgonthišišeng gore le se ke la tsoga le lebetše se le se bonego ka mahlo a lena. Le botšeng bana ba lena le ditlogolwana tša lena 10ka tša letšatši lela le eme pele ga Morena Modimo wa lena kua thabeng ya Sinai mola a re go nna: ‘Bokanya setšhaba. Ke nyaka gore ba kwe se ke tlago se bolela, gore ba tle ba ithute go mpoifa bophelong bja bona ka moka, le gore ba tle ba rute le bana ba bona go mpoifa.’
11
Bah. 12:18-19
“Le laodišetšeng bana ba lena ka moo le ilego la batamela thabeng la ema patogeng ya thaba ye e bego e pipeditšwe ke maru a dipipa a muši wo mosomoso, le mollo woo o laumelago legodimong. 12Le ba botšeng ka moo Morena a boletšego le lena a le gare ga mollo, ka moo le mo kwelego a bolela eupša la se mmone sebopego. 13
34:28
Doit. 9:10
O le boditše se le swanetšego go se dira go botegela kgwerano ye a e dirilego le lena – le swanetše go phetha Melao ye Lesome yeo a e ngwadilego matlapeng a mabedi. 14
Morena o mpoditše gore ke le fe melao le melawana ka moka ye le swanetšego go e phetha nageng ye le batametšego go e šwahlela le go dula go yona.”
15“Ge Morena a bolela le lena a le ka gare ga mollo thabeng ya Sinai, ga se la bona sebopego sa gagwe. Gore le tle le bolokege, gona le itišeng 16
Lef. 26:1
Doit. 5:8
27:15
le se dire sebe ka go itirela modimo wa seswantšho sa sebopego se sengwenyana – e ka ba sa monna goba sa mosadi, 17
sa phoofolo goba sa nonyana, 18sa segagabi goba sa hlapi. 19Le se ke la lekega mme la obama la direla tše le di bonago legodimong – letšatši, ngwedi le dinaledi. Morena Modimo wa lena o file ditšhaba ka moka dilo tše gore ba di khunamele. 20
Doit. 7:6
14:2
26:18
Tit. 2:14
1 Pet. 2:9
Eupša lena Morena o le phološitše Egepeta, mouba wola o fišago wa go tološa tshipi. O le ntšhitše fao gore le tle le be setšhaba sa gagwe, bjalo ka ge le le ba gagwe le lehono. 21
Ka lebaka la lena Morena Modimo wa rena o ile a nkgalefela mme a ena gore nka se tshele noka ya Jordane ka tsena nageng ye botse ye a le fago yona. 22Ke tla hwela mo nageng ye, nka se tsoge ke tshetše noka ye, fela lena le tla tshela la yo dula nageng yeo ye botse. 23Le hlokomeleng gore le se lebale kgwerano ye Morena Modimo wa lena a e dirilego le lena. Le phetheng taelo ya gagwe ya gore le se ke la itirela modimo wo mongwenyana wa seswantšho, 24
ka gobane Morena Modimo wa lena o bjalo ka mollo wo o tukago; ga a kgotlelele tirelo ya medimo ye mengwe.
25“Le ge le dutše moo nageng yeo nako ye telele mme le bile le bana le ditlogolwana, le se ke la dira sebe ka go itirela modimo wa seswantšho wa sebopego se sengwenyana. Bjoo ke bobe pele ga Morena, gomme bo tla mo kgopiša. 26Lehono ke dira legodimo le lefase dihlatse tša ka gore ge le sa ntheeletše, le tla timelela nageng yeo. Le ka se phele nako ye telele nageng yela ya ka mošola wa Jordane ye le batametšego go e thopa. Le tla feleletšwa taa. 27
Morena o tla le šwalalanya gare ga ditšhaba tše dingwe moo go tlago phologa fela ba mmalwa. 28Fao le tla khunamela medimo ye e dirilwego ke batho, medimo ya dikota le ya matlapa, medimo ye e sa bonego goba e sa kwego, ye e sa kgonego go ja goba go dupa. 29
Moo le tla nyaka Morena Modimo wa lena, gomme ge le ka mo nyaka ka dipelo tša lena ka moka, le tla mo hwetša. 30Eupša ge le le bothateng mme dilo tše ka moka di le hlagela, ke gona mafelelong le tlago retologela go Morena mme la mo theeletša. 31Ke Modimo wa kgaugelo. A ka se le lahle goba a le fediša, le gona a ka se lebale kgwerano yela yena a e dirilego le borakgolokhukhu ba lena.
32“Nyakišišang tša mehleng ye e fetilego, nako yela le sešo la belegwa, go thoma ka nako yela Modimo a bopa motho mo lefaseng. Lekodišišang lefase lohle. A go na le selo se sengwe se segolo se se kilego sa direga sa go swana le se? A go na le yo a kilego a kwa taba ye e swanago le ye? 33A go na le setšhaba seo se kilego sa phela ka morago ga ge se kwele modimo a bolela le sona a le gare ga mollo, bjalo ka ge lena le mo kwele? 34A go na le modimo yo a kilego a ba le sebete sa go ya go ntšha setšhaba setšhabeng se sengwe mme a se dira sa gagwe, bjalo ka ge Morena Modimo wa lena a le diretše kua Egepeta? O dirišitše maatla a gagwe a magolo le go tia ga gagwe, a tliša dikotlo le ntwa, a dira mehlolo le dimakatšo, a ba a hlagiša tše di šiišago mahlong a lena. 35
Morena o le laeditše seo gore le tle le tsebe gore yena a nnoši ke Modimo, le gore ga go yo mongwe modimo. 36O le kwešitše lentšu la gagwe le etšwa legodimong gore a le rute; le mo lefaseng o dirile gore le bone mollo wo mogolo wa gagwe, gomme a bolela le lena a le go wona. 37Ka gobane o ratile borakgolokhukhu ba lena o kgethile lena ditlogolo tša bona, gomme ka maatla a gagwe a magolo a le ntšha Egepeta ka boyena. 38Ge le etla o rakile ditšhaba tše kgolo le tše maatla go le feta, gore a tle a le goroše mme a le fe naga ya tšona, naga ye le lehono e sa lego ya lena. 39Ka gona, lehono gopolang, le se ke la lebala gore Morena ke Modimo legodimong le lefaseng. Ga go modimo yo mongwe. 40Le phethe melao le melawana ya gagwe ka moka ye ke le filego yona lehono, gore tšohle di tle di le atle, lena le ditlogolo tša lena. Le tla fela le dula nageng ye Morena Modimo wa lena a le felago yona sa ruri.”
41
Moshe a kgetha metse ye meraro ka bohlabatšatši bja Jordane 42gore yo a bolailego motho ka phošo e se lenaba la gagwe a tšhabele go wo mongwe wa yona gore a se ke a bolawa. 43Kgoro ya Rubene e ile ya abelwa motse wa Betsere, nagathoteng ya lešoka; kgoro ya Gade yona ya abelwa Ramote, nageng ya Gileade; ge e le kgoro ya Manase yona ya abelwa Golane, nageng ya Bashane.
44Moshe o ile a fa setšhaba sa Israele melao le dithuto tša Modimo. 45-46Ke ka morago ga ge ba tšwile Egepeta, ba le ka bohlabela bja noka ya Jordane ka moeding, go lebana le motse wa Bethe-Peore, ge a ba fa melao ye. Moo e be e le nageng ya Kgoši Sihone wa Baamore, yo a bego a buša a le motseng wa Heshbone. Moshe le setšhaba sa Israele ba ile ba mo fenya ge ba etšwa Egepeta. 47Ba dula nageng ya gagwe le nageng ya Kgoši Ogo wa Bashane. Tšeo e be e le dikgoši tše pedi tša Baamore tše di bego di dula ka bohlabela bja Jordane. 48Naga yeo e be e tloga motseng wa Aroere, lebopong la nokana ya Arnone, go yo fihla thabeng ya Sirione,4:48 Phetolelo ye nngwe ya kgale e re “Sirione” Seheberu se re “Sione”. ke go re thaba ya Hermone. 49E be e akaretša le moedi ka moka ka bohlabela bja noka ya Jordane go yo fihla Lewatleng le le Hwilego le patogeng ya thaba ya Pisga.


text:
301Morena a re go nna: 2“Wena motho wa nama, porofeta o bege gore nna, Morena, Mong wa bohle, ke re gololang le re:
“Jonna joo,
tšatši le le šiišago le etla!
3Tšatši leo le kgauswi,
tšatši la go šoma ga Morena.
E tla ba tšatši la maru a maso,
tšatši la tahlego ya ditšhaba.
4Baegepeta ba tla hlaselwa ka tšhoša;
batho ba Etopia ba tla thothomela ka letšhogo,
ge Baegepeta ba bolawa,
ba hlakolwa le mahumo,
le metse ya bona e pšhatlaganywa.
5“Ntweng yeo ba Etopia, le ba Lidia, le ba Libia, le ba Arabia ka moka, le ba Kube, le ba naga ye ke dirilego kgwerano le yona ba tla bolawa ka tšhoša.”
6Morena, Mong wa bohle, o re: “Go tloga Migdolo go fihla Asoane ba ba emago le Egepeta ba tla bolawa ka tšhoša. Madira a Egepeta a go ikgantšha a tla fedišwa. Ke realo, nna, Morena, Mong wa bohle. 7Naga yeo e tla ba ye e ngadilwego go feta dinaga ka moka, gomme metse ya yona e tla šala e le marope go feta metse ka moka. 8Mohla ke tšhuma Egepeta ka mollo gomme bašireletši ba yona ka moka ba bolawa, ke mo ba tlago lemoga gore Morena ke nna.
9“Ge letšatši leo le fihla mme Egepeta e fedišwa, ke tla roma batseta ka maselawatle go yo tšhoša batho ba Etopia ba sa itebetše, gomme ba tla welwa ke masetlapelo. Tšatši leo le etla!”
10Morena, Mong wa bohle, o re: “Ke tla swielela makoko a Egepeta ka Nebukadnesare, kgoši ya Babilonia. 11Yena le setšhaba sa gagwe se sehlogo go feta ditšhaba tše dingwe ke tla ba romela go ripitla naga yeo. Ba tla hlasela badudi ba Egepeta ka ditšhoša, gomme ba tlatša naga ka ditopo. 12Ke tla pšheša noka ya Naele gomme ka dira gore naga e bušwe ke badiratšempe. Bašele ba tla senya naga yohle. Ke realo, nna, Morena.”
13Morena, Mong wa bohle, o re: “Ke tla pšhatlaganya medingwana, ka tloša le medimo ya diswantšho le ya maaka Memfise. Go ka se be le yo a bušago naga ya Egepeta, gomme ke tla tšhoša badudi ba gona. 14Ke tla senya Egepeta ka borwa, gomme ka tšhuma motse wa Tsoane ka leboa. Ke tla otla badudi ba motse wa Tebetse. 15Ke tla tšholla kgalefo ya ka godimo ga Pelusiomo, e lego wona motse wa sebo se segolo sa Egepeta. Ke tla fediša makoko a motse wa Tebetse. 16Ke tla tšhuma Egepeta ka mollo, gomme badudi ba Pelusiomo ba tla menekana ka go kwa bohloko. Merako ya Tebetse e tla pšhatlwa, gomme motse wa kgangwa ke meetse.30:16 Phetolelo ye nngwe ya kgale e re “motse wa kgangwa ke meetse” Seheberu ga se kwagale gabotse. 17Masogana a motse wa Heliopolise le wa Bubastise a tla bolawa ka tšhoša, gomme batho ba bangwe ba thopša. 18Tagpanese mosegare go tla fifala ge ke fediša pušo ya Egepeta, ke fediša le madira a ba bego ba ikgantšha ka ona. Egepeta e tla khurumetšwa ke leru, gomme batho ba metse yohle ya gona ba tla thopša. 19Mohla ke otla Egepeta ka mokgwa woo ba tla lemoga gore ke nna Morena.”
20Ka tšatši la bošupa la kgwedi ya pele ya ngwaga wa lesome le motšo o tee wa ge re le mathopša Morena a re go nna: 21“Wena motho wa nama, ke robile kgoši ya Egepeta letsogo. Ga go motho yo a mmofilego lona goba a mo fapilego lona ka thapo, gore le tle le fole mme le tiele go ka swara tšhoša gape. 22Bjale ge, nna, Morena, Mong wa bohle, ke re: Ke lwa le kgoši ya Egepeta. Ke ya go mo roba matsogo ka mabedi – le le sa itekanetšego le le le robegilego – ka dira gore tšhoša e we seatleng sa gagwe. 23Baegepeta ke tla ba šwalalanya le ditšhaba, ka ba gašanya le dinaga. 24Ke moka ka tiiša kgoši ya Babilonia matsogo, ka mo swariša tšhoša ya ka. Kgoši ya Egepeta yona ke tla e roba matsogo, gomme e tla golola e le pele ga gagwe boka motho yo a gobaditšwego wa go hwa. 25Ee, ke tla tiiša matsogo a kgoši ya Babilonia, a kgoši ya Egepeta ona ka a rephiša. Batho ba tla lemoga gore Morena ke nna ge ke neela kgoši ya Babilonia tšhoša ya ka, mme yena a šupa Egepeta ka yona. 26Ke tla šwalalanya Baegepeta le ditšhaba, ka ba gašanya le dinaga. Ke mo ba tlago lemoga gore Morena ke nna.”


text:
991
Morena ke kgoši,
ditšhaba di a thothomela;
o dutše ka godimo ga bakerubi;
lefase le a tekema.
2Morena ke yo mogolo kua Sione,
o okametše ditšhaba tšohle.
3A di go rete, wena senatla, Motšhabegi.
Ke wena Mokgethwa!
4Maatla ke a gago, wena Kgoši, Moratatoka;
o dirile gore baahlodi ba ahlole ba sa kgetholle,
wa swara Baisraele ka toka le ka tshwanelo.
5Godišang Morena Modimo wa rena,
le mo khunameleng ka go itahlela maotong a gagwe.
Ke yena Mokgethwa!
6Moshe le Arone e be e le bangwe ba baprista ba gagwe,
Samuele e le yo mongwe wa barapedi ba gagwe.
Ge ba mo llela o be a ba theeletša.
7
O be a bolela nabo a le thololong ya leru;
ba phetha melao le ditaelo tše a ba filego tšona.
8Morena, Modimo wa rena, o be o ba kwa;
go bona o be o le Modimo wa tshwarelo,
le ge o be o ba otlela dibe tša bona.
9Godišang Morena Modimo wa rena;
le mo khunameleng thabeng ya gagwe ye kgethwa,
gobane Morena Modimo wa rena ke yo mokgethwa.


text:
341Etlang, lena merafe, le kwe! Lena ditšhaba, theeletšang! Lefase lohle le bohle ba ba dulago go lona a ba kwe! 2Morena o galefetše ditšhaba tšohle le madira a tšona. O ba ahloletše gore ba bolawe thoo. 3Ditopo tša bona di ka se bolokwe, monkgo wa tšona o tla tlala naga; dithaba di tla ela madi. 4
Mar. 13:25
Luk. 21:26
Kut. 6:13,14
Letšatši, ngwedi le dinaledi di tla šilagana ya ba lerole. Leratadima le tla menwa bjalo ka lengwalo, le dinaledi di tla fifala go etša matlakala a morara ge a galoga, goba mago ge a šwaba.
5
Jer. 49:7-22
Hes. 25:12-14
35:1-15
Amose 1:11-12
Obad. 1-14
Mal. 1:2-5
Morena o hwanyolotše tšhoša ya gagwe legodimong, gomme bjale o tla hlaba Baedomo, setšhaba sela a se ahloletšego lehu, ka yona. 6Tšhoša ya gagwe e tla tlala madi a bona, ya kgamathela makhura bjalo ka madi a dikwanyana le a dipudi, le makhura a dipshio tša dikgapa tše go dirwago dihlabelo ka tšona. Morena o tla dira sehlabelo sa mohuta woo ka Baedomo motseng wa Botsra; o tla bolaya batho ba bantši nageng ya Edomo. 7Ba tla wa bjalo ka dinare le dipowana, gomme lefase la kolobišwa ke madi, la ba la tshotshoma makhura. 8Yeo ke yona nako ye ka yona Morena a tlago emela Sione, gomme a e lefeletša manabeng a yona.
9Dinoka tša Edomo di tla fetoga moti, gomme mobu wa gona wa fetoga tshebela. Naga yohle e tla swa bjalo ka moti. 10
19:3
E tla swa bošego le mosegare, gomme ya thunya muši go ya go ile. Naga e tla lobela sa ruri, gomme go ka se sa tsoga go bile le yo a putlago fao. 11Maribiši le dihlong di tla dula nageng yeo, le magokobu a phela gona. Morena o tla e dira leganata leo go lona go sa dulego motho. 12Go ka se be le kgoši ya go buša naga, le baetapele ka moka ba tla be ba fedile.34:12 Temana ye e thoma ka lentšu le le rago “bakgomana ba naga”, eupša ga le amane gabotse le temana ye ka moka. 13Meetlwa le ditshehlo le botšhatšhabogopa di tla mela ka mešate le ka metseng ye e ageleditšwego ka merako, gomme ke moo go tlago phela diphukubje le dimpšhe. 14Mahlalerwa le diphiri di tla kopana gona, le meoya ye mebe ye nkego ke dipudi tša naga e tla bitšana fao. Gona moo go tla tla modimotsela wa bošego34:14 “modimotsela wa bošego” Se ke sebopiwa sa tshadi se go bego go kgolwa gore se phela mašokeng. a nyaka moo a ka khutšago gona. 15Mokopa o tla ba le molete fao, wa beela mae, wa a thwathwaša, mme wa hlokomela bana ba wona. Manong a tla kgobokana gona ka le tee ka le tee.
16Nyakang ka pukung ya Morena, le bale se se ngwadilwego ka moo. Ga go na le se tee sa diphedi tše se se ka se bego gona nageng yeo, le gona ga go le se tee se se tlago hloka mogatša. Morena o laetše gore go be bjalo; yena ka noši o tla di kgobokanya. 17Ke Morena yo a tlago di abela naga, a fa sephedi se sengwe le se sengwe karolo. Di tla phela moo nageng neng le neng, mme naga yeo ya ba ya tšona go ya go ile.


text:
Sereto sa ga Kgapola*
Re bana ba poo Masemola Bana ba nong e kgolo Tau ya Tswako Bare nong e gana go fofa phofa dia gana
Re Batswako ba tšwa Mphanama,
Rebatjwa Tswakong Kua Seokodibeng se se meriti mebedi,
Mong wa maloba.
Re bana ba Mosadi yo moso Kgaladi Re Maifaudu maila go fenywa Ma gana bohulwana.
Bare selepe gomela gorema oremile.
Otla rema mere meila mpa.
Rena gare Bapedi re Maswati-basotho.
Gare baga Mogowanyana Le koma gare bine Phashake
Re bina komatona ya Mangwane.
Re barwa gare hlabelwe ke letjatji ka dikobo
Lege le wela lere hwetja re hlabile thedi kgorong.
Re malaka mashweu mashiya Shaka morwa Sentsakakhona
Re ile gomo shiya ra wela moshola wa noka a shale a ikgonere senko.
Rere Goya ka monga seloko ra ipitja banoka.
Ke Shia mediti


text:
401Modimo wa rena o re:
“Homotšang setšhaba sa ka,
se homotšeng!
2Beang batho ba Jerusalema pelo!
Le ba botše gore ba tlaišegile, go lekane,
ba lefeleditše dibe tša bona.
Ke ba otlile kudu go lekana dibe tša bona.”3
“Phulelang Morena tsela lešokeng!
Lekaneletšang Modimo wa rena tselakgolo nageng ye e omilego!
4Tšheletšang meedi yohle;
lekanetšang dithaba le meboto yohle.
Mebotwana e lekanetšwe e be molala,
mme mo go sego gwa lekanela go lekanetšwe.
5Ke gona letago la Morena le tlago utollwa,
mme batho bohle ba le bona mmogo.
O realo, Morena.”
6
1 Pet. 1:24-25
Motho o a goelela o re:
“Bega!” Ka botšiša ka re:
“Ke bege eng?” A re:
“Bega gore batho ka moka ba bjalo ka bjang;
ba hwa ka pela boka matšoba a naga.
7Mabjang a a omelela,
matšoba a a pona,
ge Morena a tliša phefo ye e a fokago.
Gabotsebotse batho le bona ba bjalo ka bjang,
ga ba phele nako ye telele.
8Ke therešo, mabjang a a omelela,
le matšoba a a pona,
eupša lentšu la Modimo wa rena lona ke la neng le neng.”
9Jerusalema, rotogela thabeng ye e phagamego,
o bege ditaba tše dibotse.
Sione, hlaboša lentšu o goelele,
o bege ditaba tše dibotse!40:9 “Jerusalema ... ditaba tše dibotse!” goba “Rotogela thabeng ye e phagamego, o begele Jerusalema ditaba tše dibotse! Hlaboša lentšu o begele Sione ditaba tše dibotse!”
Bolela o se ke wa boifa.
Botša ba metse ya Juda gore Modimo wa bona o etla!
10
Kut. 22:12
Morena, Mong wa bohle, o tlilo buša e le yo maatla,
a tla le setšhaba se a se hlakodišitšego.
11
Joh. 10:11
O tla fudiša mohlape wa gagwe boka modiša;
o tla kgoboketša dikwanyana,
a di kuka, a di gokarela,
a eta bommagotšona pele a iketlile.
12Na ke mang yo a ka elago lewatle ka magoswi,
goba a lekantšha legodimo ka diatla?
Ke mang yo a ka tšhelago mobu wohle wa lefase ka serotwaneng,
goba a ela dithaba le meboto ka keloboima?
13
1 Bakor. 2:16
Ke mang yo a ka botšago Morena se a swanetšego go se dira?
Ke mang yo a ka mo rutago goba a mo eletša?
14Kgane Modimo o rerišana le mang gore a ithute a kwešiše ka mo dilo di swanetšego go dirwa,
le gore a be le tsebo le kwešišo?
15Go Modimo ditšhaba ga se selo,
di swana le lerothi la meetse morumong wa motšega,
goba lerojana le le lego godimo ga keloboima;
dihlakahlaka tša kgole di bofefo bjalo ka lerole.
16Diphoofolo tša dithokgwa tša Lebanone
ga se tša lekana go direla Modimo wa rena sehlabelo,
le mehlare ya gona ga e nene go dira dikgong tša sehlabelo.
17Go yena ditšhaba ka moka ga se selo,
ke lefeela, ga di gona.
18
Na Modimo a ka bapetšwa le mang?
A ka swantšhwa le eng?
19Ga a swane le seswantšhobopša se se dirilwego ke morulatshipi,
a se manega ka gauta,
a se kgabiša ka diketane tša silibera.
20Mohloki yo a se nego silibera goba gauta,40:20 Mohlomongwe go swanetše go balwa “silibera goba gauta” Seheberu ga se kwagale gabotse.
o kgetha kota ye e sa bolego.
A nyaka mmetli wa sethakga,
o mmetlela modimo wa seswantšho wo o sa tekatekego.
21Na ga le tsebe?
Ga se la kwa?
Kgane ga se la botšwa kgale?
Ga le kwešiše gore lefase le thomile bjang?
22Le dirilwe ke yo a dulago setulong sa bogoši ka godimo ga lefase;
batho ba ba lego ka fase ba bonala nke ke ditšhošane.
O phurolotše leratadima bjalo ka lešela,
boka mošaša wo go dulwago ka go wona.
23O wiša babuši,
a fetoša baetapele lefeela.
24Ba swana le dimela tše di sa tšwago go bjalwa,
goba peu ye e sa tšwago go gašwa;
ge e re e a mela,
Morena a tliša phefo,
ya di tšhuma,
tša tšewa ke ledimo bjalo ka mahlaka.
25Na Modimo yo mokgethwa a ka swantšhwa le mang?
Kgane go na le yo a swanago naye?
26Lebelelang godimo!
Ke mang yo a hlodilego dinaledi tše le di bonago?
Yena yo a di etago pele bjalo ka madira,
o tseba gore ke tše kae,
gomme o di bitša ka maina.
Maatla a gagwe le bonatla ke tše dikgolo –
ga go na le naledi e tee ye e ka timelago!
27Lena Baisraele,
bjale ke ka lebaka lang le ngongorega?
Le reng le balabala,
lena ditlogolo tša Jakobo,
le re Morena ga a tsebe matshwenyego a lena,
le re Morena ga a ne taba
ge le hlokišwa toka?
28Kgane ga le tsebe?
Ga se la kwa?
Morena ke Modimo wa go ya go ile,
Mohlodi wa lefase lohle.
Ga a lape,
ga a felelwe ke maatla.
Tlhaologanyo ya gagwe ga e fihlelwe.
29O lapološa bao ba lapilego,
bao ba fokolago a ba fa maatla.
30Bafsa le bona ba a lapa ba fele maatla.
Masogana le ona a a thetšwa a we.
31Eupša bao ba tshephilego Morena ba tla lapologa,
ba se sa felelwa ke maatla,
ba swana le dintšhu tše di akalalago.
Ba tla kitima ba se lape,
ba sepela ba sa fele maatla.


text:
1. TSHEDIMOŠO YA MONGMOŠOMO
- Tshedimošo ya Mongmošomo e tla dula e tladitšwe. Lekola ge eba tshedimošo ya gago e nepagetše.
Maele a Bohlokwa kudu: Dikgoba ka moka di swanetše go tlatšwa.
- Leina la kgwebo goba Leina le Lengwe – Leina la kgwebo ke leina leo kgwebo ya gago e gwebago ka lona. Le ka fapana le leina la kgwebo ya gago la semolao.
- No. ya Tšhupetšo ya PAYE – Nomoro ya tšhupetšo e swanetše go thoma ka ‘7’.
- No. ya Tšhupetšo ya SDL (ge go hlokagega) – Nomoro ya tšhupetšo e swanetše go thoma ka ‘L’.
- No, ya Tšhupetšo ya UIF (ge go hlokega) – Nomoro ya tšhupetšo e swanetše go thoma ka ‘U’.
2. TSHEDIMOŠO YA KGOKAGANYO
- Tshedimošo ya moemedi wa molefela motšhelo yo a nago le maikarabelo a go laodiša e swanetše go tlatšwa mo.
- Leina la Mathomo le Sefane – Sekgoba se se swanetše go tlatšwa
- Maemo a poso yeo o e swerego mo Kgwebong – Sekgoba se se swanetše go tlatšwa
- No. ya Mogala ya Kgwebo goba ya sele. – Sekgoba se se swanetše go tlatšwa. E kaba nomoro ya mogala ya kgwebo goba nomoro ya sele di swanetše go tlatšwa.
Maele a Bohlokwa kudu: Nomoro ya mogala ya kgwebo e swanetše go thoma ka khoutu ya maleba ya tikologo.
- Nomoro ya Fekese. –Sekgoba se ga se gapeletšwe go tlatšwa.
- Emeile ya kgokaganyo – Sekgoba se ga se gapeletšwe go tlatšwa
3. LENANEO LA TSEBAGATŠO LA BOITHAOPO
- Moo tumelelo ya VDP e dumeletšwego e lego gona magareng ga khamphani/CC le SARS, swaya “X” ka gare ga lepokisi la “Y” gomme o fe VDP nomoro ya kgopelo.
Maele a Bohlokwa kudu: Ge o tlatša EMP201 ka moka, o se ke wa lebala go akaretša palo ka moka yeo e amegago ya ngwaga wa motšhelo woo ya VDP e filwego, go akaretšwa le tshedimošo yeo e tlogetšwego peleng.
4. TSHEDIMOŠO YA TEFELO
Maele a Bohlokwa kudu:
- Dikgoba ka moka di swanetše go tlatšwa.
- Go mabaka a taodišo ya NIL, tsenya palo ya tšhelete “0”.
- Dikarolwana tše mpsha tše tharo di akareditšwe:
- Payroll Tax Calculation – motšhelo wa gago wa kgwedi ka kgwedi wa go lefela meputso wo o swanetšego go lefelwa
- ETI Calculation – ge eba dikheraetheria le dinyakwa di fihleletšwe, o ka dumelelwa go kleima bakeng sa Kgoketšo y
- Motšhelo wa Khiro. Lebelela ge e ba o a amega.
- Total Payable – palo ye e swanetšego go lefelwa go SARS, ge go hlokega.
1. Tlhakantšho ya Motšhelo wa Meputso
- PAYE Liability – Tlatša palo moka yeo e swanetšego go abelwa go PAYE.
- SDL Liability – Tlatša palomoka yeo e swanetšego go abelwa go SDL.
- UIF Liability – Tlatša palomoka yeo e swanetšego go abelwa go UIF.
- Payroll Liability – Palo ye tla tlhakantšhwa ka go itiriša. Ke palomoka ya PAYE go tlhakantšhwa le SDL gape le go tlhakantšhwa le UIF yeo e swanetšego go lefelwa.
2. Tlhakantšho ya ETI
Maele a Bohlokwa kudu: Mongmošomo yo a nago le dipušetšo tše šaletšego goba a kolotago SARS tšhelete ka letšatši la mafelelo la kgwedi a ka se dumelelwe go kleima ETI, ka ntle le ge mongmošomo a dirile tumelelano le SARS.
- ETI Brought Forward – Tlatša palo ya tšhelete yeo e Fetišeditšwego pele ya ETI (ETI Carry Forward amount) go tšwa kgweding ya go feta.
Ka kgopelo lemoga:
- Palo ya tšhelete yeo e fetišeditšwego pele bakeng sa Matšhe (nako ya 03) le Setemere (nako ya 09) e swanetše go ba lefela (0) ka mehla.
- Tšhelete e šetšego e ka fetišetšwa pele go kgwedi e latelago, ge ETI:
- E feta PAYE yeo e swanetšego go lefelwa mo kgweding yeo.
- E be e hwetšagala, eupša ga se ya gogwa go tšwa go PAYE ya kgwedi yeo.
- Moo mongmošomo a sa dumelelwego go kleima ETI ka lebaka la go se obamele go lefela motšhelo, mohlala: dipušetšo tša motšhelo tše di tlhaelago goba sekoloto, bjalo le bjalo, palo ya tšhelete e dumelelwago e ka fetišetšwa pele go nako e tlang go fihlela ge mongmošomo a obamela tefelo ya motšhelo gape.
Maele a Bohlokwa kudu: Mongmošomo o tla fiwa dikgwedi tše tshela go phošolla go se obamele tefelo ya motšhelo, gomme se se tla mo dumelela go kleima ETI ka nako ya poelanyo ya dipuku. Ge eba mongmošomo o sa ntše a sa obamele tefelo ya motšhelo, mongmošomo a ka se kgone go dumelelwa go kleima ETI (ya nako e fetilego ya poelanyo ya dipuku) Gomme tšhelete ye e ka se hwetšagale.
- ETI Calculated – Tlatša palomoka ya ETI yeo o swanetšego go e hwetša ya kgwedi yeo.
Maele a Bohlokwa kudu: Lebelela tshedimošo e ntši go Ka fao Kgoketšo ya Motšhelo wa Khiro (ETI) o šomago le go tlhakantšha tšhelete ya ETI yeo o swanetšego go e hwetša.
- ETI Utilised – Tlatša palomoka ya tšhelete ya ETI yeo e swanetšego go dirišwa kgweding yeo.
Maele a Bohlokwa kudu:
- Ge eba ETI e Dirišitšwego e feta dikoloto tša gago tša PAYE kgweding e itšeng, nett PAYE e tlo ba lefela (R0), ke gore, nett PAYE e ka se be palo ya lefela yeo mafelelong e bago khrediti.
- Palo ye ya tšhelete e ka se fete ETI e Fetišeditšwego Pele go tlhakantšhwa le ETI e Tlhakantšhitšwego ya kgwedi e itšeng.
- Ge eba mongmošomo ga a obamele tefelo ya motšhelo, palo ya ETI e Dirišitšwego e ka dirišwa fela mo kgweding yeo mongmošomo a obametšego tefelo ya motšhelo gape gomme a se lefelwe go tloga morago.
- ETI Carry Forward – Palo ye ya tšhelete e tlhakantšhwa ka go itiriša. E tla ba palo ya kgwedi e latelago ya ETI e Fetišeditšwego pele e swanetšego go tlatšwa gomme ke ETI e Fetišeditšwego Pele go tlhakantšhwa le ETI e Tlhakantšhitšwego ka fase ga ETI e Dirišitšwego.
- Payment Reference No. – Nomoro ye e dirilwe ke SARS gomme e tla tlatšwa ge EMP201 e ntšhitšwe.
- Payment period – Sekgoba se se tlatšwa ke SARS ka PRN ya maleba ya nako yeo.
3. Palomoka yeo e Lefelwago
- PAYE Payable – Palo ye e tlhakantšhwa ka mokgwa wa go itiriša. Ke Sekoloto ya PAYE ka fase ga ETI e Dirišitšwego.
- SDL Payable – Palo ye e tlhakantšhwa ka go itiriša
- UIF Payable – Palo ye e tlhakantšhwa ka go itiriša
- Penalty & Interest – Tlatša palomoka ya tšhelete yeo e swanetšego go abelwa go dikotlo & ditswala tša kgwedi e itšeng.
Maele a Bohlokwa kudu:
- Palo ye e swanetše go swana le palo yeo e laeditšwego go Setatamente sa Sekoloto sa Mongmošomo (EMPSA).
- Mongmošomo yo a amogelago ETI bakeng sa mošomi yo a sa amegego, o tla lefela kotlo ya 100% ya ETI a e hweditšego ya mošomi yoo.
- Total Payable – Palo ye ya tšhelete e tlhakantšhwa ka go itiriša
5. KGOKETŠO YA MOTŠHELO WA KHIRO (ETI)
Go kgona go kleima ETI, se se nyakegago kudu ke gore mongmošomo a se be le dipušetšo tša motšhelo tše tlhaelelago goba a se be le sekoloto le SARS.
Tlatša Y (Ee) goba N (Aowa).
Maele a Bohlokwa kudu: Ge e ba N (Aowa) e kgethilwe, molaetša wa temošo o tlo tšwelela gomme o eletša gore o ka se kgone go kleima ETI.
6. TSHEDIMOŠO YA SETSEBI SA MOTŠHELO (ge eba go a hlokega)
- Ge setsebi sa motšhelo se tlatša le go romela EMP201, karolo ye e swanetše go tlatšwa:
- Nomoro ya go Ingwadiša ya Setsebi sa Motšhelo
- Nomoro ya mogala ya Setsebi sa Motšhelo.
7. TAODIŠO
- Karolo ye e gapeletša go tlatšwa gomme e swanetše go tlatšwa.
Maele a Bohlokwa kudu: Leina la tirišo la go tsena le phasewete di tšewa bjalo ja tshaeno ya mokgwa wa elektroniki.


text:
Nyaka dating sites
Motho su ore wa nyaka Ake gane mara ke nyaka go bona Balance (x3)Ake gane owa shuma mara sa mathomo ke nyaka go bona balance Ake gane owa bereka mara sa mathomo ke nyaks go bona balance, Le nna nkaba kemo nyaka mara sa mathomo ke nyaka go bona Balance, Ake gane wa bereka mara sa mathomo ke nyaks go bona balance, Le nna nkaba kemo nyaka mara sa mathomo ke nyaka go bona Balance, Le ge okano kwata dumele nkha bona balance, Le ge okano rapela mara nkase dumele nkha bona balance, Motho so ore wa nyaka ake gane mara ke nyaka go bona balance, Le lapile ka maka ago, Le ge okano kwata mara nkases dumele nkha bona balance, Le ge okano rapela mara nkase dumele nkha bona, Le lapile ka maka ago, Le lapile ka maka ago, Le lapile ka maka ago, Le lapile ka maka ago, Le lapile ka maka ago, Kea bona wa nyaka, Ene le nna kea go nyaka, Kea bona wa nyaka, Ene le nna kea go nyaka, Mara ntshwarise something gore ke kgone go o tshepa, Mara ntshwarise something gore ke kgone go o tshepa Kea bona wa nyaka, Ene le nna kea go nyaka, Kea bona wa nyaka, Ene le nna kea go nyaka, Mara ntshwarise something gore ke kgone go o tshepa Mara ntshwarise something gore ke kgone go o tshepa Kea bona wa nyaka, Ene le nna kea go nyaka, Kea bona wa nyaka, Ene le nna kea go nyaka, Mara ntshwarise something gore ke kgone go o tshepa, Mara ntshwarise something gore ke kgone go o tshepa, Motho soo, Motho so ore wa nyaka ake gane mara ke nyaka go bona balance, Motho so ore wa nyaka ake gane mara ke nyaka go bona balance, Motho so ore wa nyaka ake gane mara ke nyaka go bona balance, Ake gane owa shuma mara sa mathomo ke nyaka go bona balance, Ake gane owa bereka mara sa mathomo ke nyaka go bona balance, Le nna nkaba kemo nyoka mara sa mathomo ke nyaka go bona balance, Le nna nkaba kemo nyoka mara sa mathomo ke nyaka go bona balance, Ake gane wa nyaka mara sa mathomo ke nyaka go bona balance, Ake gane wa nyaka mara sa mathomo ke nyaka go bona balance, Le ge okano kwata mara nkase dumele nkha bona balance, Le ge okano rapela mara nkase dumele nkha bona balance, Motho so wa nyaka ake gane mara ke nyaka go dona balance, Ke lapile ka maka ago (x4)Le ge okano kwata mara nkase dumele nkha bona balance, Le ge okano rapela mara nkase dumele nkha bona balance, Ke lapile ka maka ago, Ke lapile ka maka ago, Ke lapile ka maka ago, Ke lapile ka maka ago, Ke lapile ka maka ago, Ke lapile ka maka ago, In keeping with his promise to his fans, Monada has inevitably dropped a dope track.
The excellently produced track is an indicator of Monada’s talent and that of the Bolo House production team.
His eclectic style places him at the forefront of Kwaito’s evolution, given his incorporation of a new vibe.
What is more, his wingman’s lyrical delivery also dazzles.
This artist keeps dishing out tracks that establish his pedigree as a songwriter and talented vocalist.Indeed, King Monada - Balance is a reverberating hit song guaranteed to claim his stature in the Kwaito genre.It is a delighting song to listen to at any time of the day.In South Africa, Balance is quickly becoming a social media staple.Go ahead and listen to this track and keep us posted about your impressions about it.


text:
181Ge Kgoši Joshafate wa Juda a humile le dinala mme a hlomphega kudu o ile a nyalelana le Kgoši Ahaba. 2Ka morago ga mengwaga e se mekae Joshafate a ya motseng wa Samaria go yo etela Ahaba. Ahaba a hlabela Joshafate le bao ba bego ba mo felegeditše dihuswane le dikgomo tše ntši. A goketša Joshafate gore a ye le yena go yo hlasela motse wa Ramote kua Gileade. 3A re go yena: “Na o ka se ye le nna go hlasela Ramote?”
Joshafate a mo fetola a re: “Go lokile, re tla ya bohle, le bahlabani ba ka ba itokišeditše ntwa bjalo ka ba gago. Re tla ikopanya le lena ntweng.” 4Gomme a tlaleletša ka go re: “Eupša a re nyakišiše keletšo ya Morena pele.”
5Ka gona Ahaba a bitša baprofeta ba makgolo a mane, gomme a ba botšiša a re: “A nka yo hlasela motse wa Ramote, goba ke se ke ka ya?”
Ba mo fetola ba re: “O hlasele. Modimo o tla o gafela diatleng tša gago.”
6Eupša Joshafate a ba botšiša a re: “Na ga go sa na le moprofeta yo mongwe yoo ka yena re ka kwago se Morena a se bolelago?”
7Ahaba a mo fetola a re: “Go sa na le o tee, Mika, morwa wa Jimla. Eupša yena ke mo hloile, ka gobane ga a ke a mporofetela se sebotse; ka mehla o mporofetela se sebe.”
Joshafate a mo fetola a re: “O se ke wa bolela ka mokgwa woo!”
8Ke moo Kgoši Ahaba a biditšego mohlankedi yo mongwe wa mošate gomme a mo laela gore a yo tšea Mika ka pela.
9Magoši a mabedi ao a be a dutše ditulong tša ona tša bogoši seboeng ka ntlenyana ga lesoro la Samaria, a apere diaparo tša ona tša bogoši, gomme baprofeta bao ka moka ba porofeta moo pele ga bona. 10Yo mongwe wa bona, Tsedekia, morwa wa Kenana, a dira manaka a tshipi gomme a re go Ahaba: “Morena o re: ‘Ka manaka a o tla hlaba Basiria wa ba fenyetša sa ruri.’ ” 11Baprofeta ba bangwe ka moka le bona ba realo, ba re: “Hlasela motse wa Ramote gomme o tla fenya. Morena o tla o gafela diatleng tša gago.”
12Go sa le bjalo mohlankedi yola a bego a ile go tšea Mika a re go yena: “Baprofeta ba bangwe ka moka ba porofetile gore kgoši o tla atlega, gomme go tla ba kaone ge le wena o ka realo.”
13Eupša Mika a mo fetola a re: “Ka Morena yo a phelago, ke tla bolela se Modimo wa ka a mpotšago sona!”
14Ge a fihla go Kgoši Ahaba, kgoši a mmotšiša a re: “Mika, a nna le Kgoši Joshafate re ka ya ra hlasela motse wa Ramote goba ke lese?”
Mika a mo fetola a re: “O hlaseleng, gomme le tla fenya. Morena o tla o gafela diatleng tša lena.”
15Eupša Ahaba a re: “Ke go botše gakae gore ge o bolela le nna ka leina la Morena o bolele therešo?”
16
Hes. 34:5
Mat. 9:36
Mar. 6:34
Mika a mo fetola a re: “Ke bona madira a Israele a phatlaletše le meboto bjalo ka dinku tše di se nago le modiši. Gomme Morena o rile: ‘Banna ba ga ba ne moetapele; a ba ipoelele gae ka khutšo.’ ”
17Ahaba a re go Joshafate: “A ga se ka go botša gore ga a ke a mporofetela se sebotse? Ka mehla o mpotša se sebe!”
18Mika a tšwela pele a re: “Bjale theetša se Morena a se bolelago! Ke bone Morena a dutše setulong sa gagwe sa bogoši legodimong barongwa ba gagwe ka moka ba mo eme ka mathoko. 19Morena a ba botšiša a re: ‘Ke mang yo a tlago goketša Ahaba gore a ye a bolawe kua Ramote?’ Barongwa ba bangwe ba bolela se, ba bangwe ba bolela sela. 20Mafelelong gwa tšwelela moya wa ema pele ga Morena, wa re: ‘Nna ke tla mo goketša.’ Morena a o botšiša a re: ‘Bjang?’ 21Moya woo wa mo fetola wa re: ‘Ke tla ya ka dira gore baprofeta ka moka ba Ahaba ba bolele maaka.’ Morena a re: ‘Sepela o yo mo goketša. O tla atlega.’ ”
22Gomme Mika a feleletša ka go re: “Seo ke se se diregilego. Morena o dirile gore baprofeta ba ba gago ba go botše maaka. Eupša yena o go reretše kotsi!”
23Ke moo moprofeta Tsedekia a batametšego Mika, a mo itia sefahlego ka ntahle, mme a mmotšiša a re: “Ke go thoma neng moya wa Morena o ntlogetše gomme o bolela le wena?”
24Mika a mo fetola a re: “Seo o tla se tseba ge o tsena ka phapošing ya mosego o yo utama.”
25Ke gona Kgoši Ahaba a laetšego yo mongwe wa bahlankedi ba gagwe a re: “Swara Mika o mo iše go Amone, ramotse, le go Joase, morwa wa ka. 26O ba botše gore ba mo lahlele kgolegong, ba mo fe dijo tše nnyane le meetse a mannyane go fihlela ke boa ke bolokegile.”
27Mika a hlaboša lentšu a re: “Ruri, ge o ka boa o bolokegile, gona Morena o tla be a se a bolela ka nna!” Gomme a feleletša ka go re: “Yo mongwe le yo mongwe a sware se ke se boletšego!”
28Kgoši Ahaba wa Israele le Kgoši Joshafate wa Juda ba yo hlasela motse wa Ramote kua Gileade. 29Ahaba a re go Joshafate: “Ge re tsena ntweng, nna ke tla ikgakantšha, eupša wena o apare diaparo tša gago tša bogoši.” Ka gona kgoši ya Israele ya ikgakantšha, gomme yena le Joshafate ba tsena ntweng.
30Kgoši ya Siria e be e laetše balaodi ba dikoloi tša yona tša ntwa gore ba hlasele kgoši ya Israele fela – e sego motho yo mongwe. 31Ka gona ge ba bona Kgoši Joshafate, ka moka ba gopola gore ke yena kgoši ya Israele, gomme ba mo ageletša gore ba mo hlasele. Eupša Joshafate a goa, gomme Morena a mo thuša, a goketša bahlasedi gore ba lebe thoko. 32Balaodi ba dikoloi tša ntwa ba lemoga gore ga se yena kgoši ya Israele, gomme ba se hlwe ba mo hlomere. 33Mohlabani yo mongwe wa Mosiria a thunya motsi mme wa hlaba Kgoši Ahaba mahlakanong a seaparo sa gagwe sa boitšhireletšo, mohlabani yoo a sa tsebe gore yo a mo lebantšego ka motsi ke mang. Ahaba a goeletša mootledi wa koloi ya gagwe ya ntwa a re: “Ke gobetše! Retologa o nntšhe ntweng!” 34Ge ntwa e befela pele, Kgoši Ahaba a hlwa a emišitšwe ka koloing ya gagwe a lebane le Basiria. Ya re ge letšatši le dikela a hwa.


text:
Goatfish
Hlapi ya Podi
Leina la la tlwaelo
Hlapi ya podi
Leina la tša thutamahlale
Mullidae
Bogolo
Go fihla disentimetara tše 60, palogare ya disentimetara tše 35.
Boitšhupo
Mmele o lelefaditšwego. Para ya dihlale tša go ota tša go phatsima lehlakoreng le lengwe le le lengwe la molomo. Lephegwana la hlapi la go fokotšwa ke foroko. Makgapetla a ma golo. Maphego a hlapi a arogantšhwe. Mebala e fapane go tšwa bosilibereng le boso go ya boserolaneng nja go kganya.
Tshedimošo ya Kakaretšo
Lapa la Mullidae le bopša ke 6 ya tša kakaretšo le 55 ya diphedi. Ke baji bja fase. Di šomiša dihlale tša go ota tše phatsimago go hwetša dijo ka sehlabeng (chemosensory). Dirišwa gape di šomišwa go goga šedi ya ditshadi nakong ya bolekane. Di hwetšwa ka dihlophana tše nnyane ge di tsoma dijo. Ka dinako tše dingwe di felesetšwa ke dihlapi tše dingwe tša go tšea monyetla. Di ntšhetša mae ka ntle lewatleng la go bulega.
Phepo
Di ja dikhrustašiene tše di nnyane le diphedinyana tša go phela leholeng, go akaretša diboko le diechinoderm.
Phatlalatšo
E direga ka dithemperetšheng ka moka le mawatleng a borutho a lefase.
Mehuta ye e tlwaelegilego
Hlapi ya podi ya sethobokasala sa nogametsana - Parupeneus rubescens
Hlapi ya podi ya methalo ye me bedi - Parupeneus bifasiatus
Hlapi ya podi ya Kgabo - Mulloides vanicolensis


text:
Go tsebiwa gannyane ka ga tlholego ya batho ba ba Sotho bao batho ba Matswana. Go ya ka setšo sa polelo, ba be ba le magareng ga batho bao ba bolelago Bantu bao ba tlilego go tšwa go ya bohlabela bja Afrika ye kgolo ya (Victoria le Tanganyika), gomme e be ba ya thokong ya borwa mo mengwagakgolong ye mentši. Setšo se re se ba be ba le gona mme ka morago e be ba phatlalala go mafelo a go fapafapana.
Go swana le Basotho, madulo a bona, le mafelo a bodulo a amilwe ke ntwa ya mathomong a 1800s ka nako ya go go buša ga Shaka. Go fapana le Basotho ba ile ba kgona go aroganya metse (mafelelong a tsebjago bjalo ka setšhaba ka gare ga bokoloniale yeo e ilego ya tšwela pele go Botswana le lehono) lebakeng la e tee, le gomme e be ba ya go dula go bodikela bja go oma bja naga, moo ba hweditšego batho ba MaSan ba dula gona go tšwa pastoralist encroachment go mafelong a bona a go tsoma.
Magareng ga batho ba mathomo ba go dula go bohlabela, mo dikarolong tše botse tša Botswana e be e le Kgalagadi. Fao badimo ba Rolong le Tlhaping ba ilego ba dula gona go bapa le godimo ya go fihlelela go noka ya Molopo gomme ba ile ba šutela go Borwa le Bodikela, ba tsenelela Kgalagadi le MaSan ka moo lefelong leo.
Bao ba bego ba gana kamantšho ba be ba gapeletšwa go ya go dula mo ekonoming ya Kalahari Desert moo bana ba bona hwetšagalago le lehono. Lefelo la mo tikologong ya Rustenburg, Zeerust le Lichtenburg mo Afrika Borwa mo profenseng ya Leboa-Bodikela go be go dula Hurutshe, Kwena leKgatla, bao madulo a bona le lehono a sa bontšha go ba gona ga Matswana. Taetšo ya go ba gona ga bona e maatla, eupša ga e bonale go ditoropong tša profense ya Gauteng.
Bohlatse bjoo, bo šišinya gore badimo ba bangwe ba Matswana a lehono ba be ba dula go Highveld go tšwa go bonyane ngwagakgolo wa 17. Go tloga fao go fihlela mathomong a ngwagakgolo wa 19 e bonwe ke dipolotiki le ditemana peakanyoleswa tša dihlopha tša go buša: maloko a mannyane a mmušo wa lapa la go buša gantši ba be ba sepela le balatedi ba bona go ya go hloma sehlopha se se mpsha, sehlopha sa gona se be se tsebja ka leina la moetapele o mofsa.
Go tšwa ka 1810, le ge go le bjalo, tshepelo e fokoditšwe ka dintlha tše pedi: tshenyo ye e di dirilwego ke batho bao ba bolelago le bahlasedi ba bangwe ntwa ya Skakan; Le kotsi ya tšea naga ge batho ba bašweu ba tla go lefelong, mathomo ba be ba nyaka naga le dikgomo gomme mafelong ba be ba nyaka mešomo ya diintasteri tša meepong ya taamane le ya gauta.
Bobedi bja dintlha di be di oma mmušo wa gae e di feleletša ka tliša taba e mpsha ya madulo sepolotiki go feta pele. Ka lebaka la bothata bja karoganyo ya dipolotiki go ile gwa ba boima ebile go sena polokego, mebušo yeo e bego e le gona e ile ya gola gomme ya tiišetšwa, gantši ka gare ga madulo ya metse, yeo lehono e bitšwago ditšhaba.
Translated by Lebogang Sewela


text:
261E rile ge Jesu a feditše go anega ditaba tšeo ka moka a re go barutiwa ba gagwe: 2
“Le a tseba gore ka morago ga matšatši a mabedi e tla ba Monyanya wa Paseka, gomme Morwamotho o tla gafelwa batho go bapolwa sefapanong.”
3Ke moka baprista ba bagolo le bagolo ba setšhaba ba kopana mošate ga Khayafase, Moprista yo Mogologolo, 4gomme ba lakana go swara Jesu ka bohwirihwiri gore ba tle ba mmolaye. 5Ba re: “E se be ka nako ya monyanya, gore setšhaba se se ke sa tsoša mpherefere.”
6Jesu o be a le motseng wa Bethania, ka ga Simone, monna yo a bego a kile a swarwa ke bolwetši bja letlalo bja go mo tšhilafatša. 7
Ya re Jesu a sa ja, mosadi yo mongwe a tla go yena a swere sedibelo sa leswika le le bitšwago alapastere26:7 “alapastere” Ke leswika le boleta le le atišago go ba la mmala wa lebebe, mme le šomišwa go dira dipitša. se swere senkgabose sa theko ye kgolo, gomme a se tšhela Jesu hlogong. 8Barutiwa ge ba mmona a dira bjalo ba selekega ba re: “Senkgabose se se senyetšwang? 9Se ka be se rekilwe ka tšhelete ye ntši gomme yona ya fiwa badiidi!”
10Jesu, ka go tseba se ba se bolelago, a re go bona: “Le tshwenyetšang mosadi yo? Gape o nthakgile. 11
Gobane badiidi le na le bona ka mehla, eupša nna le ka se be le nna ka mehla. 12Ka go tšhela senkgabose se mmeleng wa ka o ntokišeditše go bolokwa. 13Ruri, ke le botša gore gohle lefaseng mo Ebangedi ye e tlago begwa gona, go tla bolelwa le se mosadi yo a se dirilego, e le gore a fele a gopolwa.”
14Ke moka yo mongwe wa barutiwa ba Jesu ba lesome le metšo ye mebedi, yo leina la gagwe e bego e le Judase Iskariote, a ya go baprista ba bagolo, 15
a ba botšiša a re: “Le tla mphang ge nka le gafela Jesu?” Bona ba mo fa dipapetlana tše masome a mararo tša silibera. 16Go tloga yona nakong yeo Judase a thoma go nyaka nako ye e lebanego ya go gafela Jesu diatleng tša bona.
17Ka letšatši la pele la Monyanya wa Dinkgwa tše di se nago komelo, barutiwa ba Jesu ba tla go yena ba mmotšiša ba re: “O nyaka gore re yo go lokišetša dijo tša Paseka kae?”
18Jesu a ba fetola a re: “Eyang go monna yo mongwe kua motseng, gomme le fihle le mmotše le re: ‘Moruti o re: Nako ya ka e batametše. Nna le barutiwa ba ka re tlilo ja Paseka ka ga gago.’ ”
19Barutiwa bale ba dira ka mo Jesu a ba laetšego ka gona, ba lokiša dijo tša Paseka.
20Ya re mantšiboa Jesu le barutiwa ba gagwe ba lesome le metšo ye mebedi ba dula fase gore ba je. 21Ge ba eja, Jesu a re: “Ruri, ke le botša gore yo mongwe wa lena o tla nkeka.”
22Barutiwa ba gagwe ba nyama kudu, gomme ba mmotšiša ka o tee ka o tee ba re: “Kgane o ra nna, Morena?”
23
Jesu a ba fetola a re: “Yo a šebago le nna ka thiswaneng ke yena a tlago nkeka. 24Morwamotho go tloga gona o tla tloga, ka ge Mangwalo a Makgethwa a realo, eupša go madimabe yo a ekago Morwamotho! Go ka be go bile kaone ge motho yoo a ka be a se a tswalwa!”
25Judase, yena yo a bego a tlilo mo eka, a re: “Kgane o ra nna, Moruti?”
Jesu a mo fetola a re: “Go bjalo.”
26Ya re ge ba eja, Jesu a tšea senkgwa, a tumiša Modimo, a mo leboga,26:26 “a tumiša Modimo, a mo leboga” goba “a se šegofatša” a se ngwathaganya, a se fa barutiwa ba gagwe a re: “Tšeang le jeng, se ke mmele wa ka.”
27A tšea le senwelo, a leboga Modimo, a ba neela sona a re: “Se nweng ka moka ga lena; 28
Jer. 31:31-34
se ke madi a ka ao a tiišetšago kgwerano ya Modimo, ao a tšhollelwago ba bantši gore ba lebalelwe dibe. 29Ke a le botša, nka se sa nwa beine ye go fihlela mohla ke enwa ye mpsha le lena legodimong.”
30Ge ba seno opela sefela sa tumišo, ba tšwa ba ya Thabeng ya Mehlware.
31
Ya ba Jesu o re go bona: “Ka moka ga lena bošegong bjo le tla ntšhabela, ka gobane Mangwalo a Makgethwa a re: ‘Ke tla bolaya modiši, gomme dinku tša gagwe tša šwalalana.’ 32
Eupša e tla re ge ke tsogile bahung, ka le tlogela pele go ya Galilea.”
33Petrose a mo fetola a re: “Le ge bohle ba ka go tlogela, nna nka se tsoge ke go tlogetše!”
34Jesu a re go yena: “Ruri, ke go botša gore gona bošegong bjo, pele mokoko o lla, o tla be o ntatotše gararo.”
35Petrose a mo fetola a re: “Nna nka se tsoge ke go latotše, le ge eba e ka ba gore ke hwe le wena!”
Le barutiwa ba bangwe ka moka ba realo.
36Ka morago Jesu a ya le barutiwa ba gagwe lefelong le lengwe le le bitšwago Getsemane, gomme a re go bona: “Dulang mo ge ke sa ya go rapela mola.” 37A tloga le Petrose le barwa ba Sebediose ka babedi. A thoma go nyama le go tlalelwa, 38gomme a re go bona: “Ke nyamile la go hwa. Dulang mo le letele le nna.”
39Ke moka a ya pejana, a itahlela fase ka sefahlego, a rapela a re: “Tate, ge go kgonega, senwelo se sa tlaišego a se mphete ka thoko. Fela go se phethege ya ka thato, go upše go phethege ya gago.”
40A boela go barutiwa bale ba gagwe ba bararo, gomme a ba hwetša ba robetše. A re go Petrose: “Na le paletšwe ke go itiša le nna lebakanyana fela? 41Letelang le rapele, gore le se lekwe. Ge e le maikemišetšo ona le nawo, fela le a palelwa.”
42A ya go rapela la bobedi a re: “Tate, ge go sa kgonege gore senwelo se sa tlaišego se mphete ka thoko ke sa se nwe, a go phethege thato ya gago.” 43Ge a boela go barutiwa ba gagwe a ba hwetša ba robetše gape, ka gobane ba be ba potuma kudu.
44A ba tlogela gape a yo rapela la boraro, a boeletša ona mantšu ale. 45A gomela go barutiwa bale ba gagwe mme a re go bona: “Na le sa robetše, le a khutša? Nako e fihlile ya gore Morwamotho a gafelwe diatleng tša badiradibe. 46Emang, re sepeleng! Bonang, monna yo a nkekago o šetše a batametše.”
47E rile ge Jesu a sa bolela gwa fihla Judase, e lego yo mongwe wa barutiwa ba gagwe ba lesome le metšo ye mebedi. O be a na le lekoko le legolo le le itlhamilego ka ditšhoša le melamo, le romilwe ke baprista ba bagolo le bagolo ba setšhaba. 48Moeki o be a lakane le lekoko leo a re: “Monna yo ke tlago mo atla, ke yena. Le mo swareng!”
49Judase a ya go Jesu ntle le go dikadika, a mo lotšha a re: “Thobela, Moruti!” Gomme a mo atla.
50Jesu a mo araba a re: “Mogwera, dira se o se tletšego mo!”
Ke moo lekoko le batametšego Jesu la mo swara la mo tiiša. 51Yo mongwe wa bao ba bego ba na le Jesu a hwanyolla tšhoša ya gagwe, a rema mohlanka wa Moprista yo Mogologolo a mo kgaola tsebe. 52Jesu a re go yena: “Bušetša tšhoša ya gago madulong a yona. Bohle ba ba lwago ka tšhoša ba tla bolawa ka tšhoša. 53Kgane o gopola gore ga ke kgone go kgopela Tate, mme yena a akgofa a nthomela dihlopha tše di fetago tše lesome le tše pedi tša madira a barongwa? 54Fela ge nka dira bjalo, Mangwalo a Makgethwa a a rego se ke se se swanetšego go direga, a ka phethega bjang?”
55
21:37
Ya ba yona nako yeo Jesu a botšišago lekoko leo a re: “Le reng le tlile ka ditšhoša le melamo go ntshwara mo nkego ke nna mohlakodi? Tšatši le lengwe le le lengwe ke be ke dula le batho ke ba ruta ka Tempeleng, gomme le sa ntshware. 56Fela tšohle tše di diregile gore go phethege tše di ngwadilwego ke baprofeta ka Mangwalong a Makgethwa.”
Ke moka barutiwa ba gagwe bohle ba mo tlogela ba tšhaba.
57Bale ba go swara Jesu ba mo iša ga Khayafase, Moprista yo Mogologolo, moo go bego go kgobokane boramangwalo le bagolo ba setšhaba. 58Petrose a ba latela a le kgojana, go ba go yo fihla ka lapeng ga Moprista yo Mogologolo. A tsena ka lapeng gomme a dula fase le baleti gore a bone gore go tla feletša kae ka Jesu. 59Baprista ba bagolo le Kgorokgolo ka moka ba leka go phara Jesu ka bohlatse bja maaka gore ba tle ba mmolaye, 60eupša ba bo hloka, le ge go be go etla dihlatse tše dintši tša maaka. Mafelelong gwa tla dihlatse tše pedi 61
tša re: “Monna yo o rile a ka kgereša Tempele ya Modimo mme a e aga gape ka matšatši a mararo.”
62Moprista yo Mogologolo a emelela a re go Jesu: “Na ga o iphetolele? O reng ka se ba go beago molato ka sona?” 63Eupša Jesu a no ikhomolela. Moprista yo Mogologolo a mmotšiša gape a re: “Ke go eniša ka Modimo yo a phelago gore o re botše ge eba o Mesia, Morwa wa Modimo.”
64
Jesu a mo fetola a re: “O a bolela. Eupša ke le botša gore go tloga bjale le tla bona Morwamotho a dutše ka letsogong la go ja la Ramaatlaohle a etla ka maru!”
65
Ke moo Moprista yo Mogologolo a gagotšego diaparo tša gagwe a re: “O nyefotše Modimo! Dihlatse re sa di iša kae? Le ikwetše ka bolena ge a nyefola Modimo! 66Bjale le reng ka yena?”
Ba fetola ba re: “O swanetšwe ke lehu!”
67
Ke moka ba mo tshwela ka mare sefahlegong, ba mo itia ka matswele, ba bangwe ba mo faphola ka dintahle, 68ba re: “Mesia, ka ge o le moprofeta, re botše gore o itiilwe ke mang!”
69Petrose o be a dutše ka lapeng. Modiredi yo mongwe wa mosetsana a tla go yena a re: “Le wena o be o na le Jesu wa Galilea.”
70Eupša Petrose a latola batho bohle ba mo kwa a re: “Se o se bolelago nna ga ke se tsebe!” 71Ya re ge a eya seferong sa lapa, yo mongwe modiredi wa mosetsana a mmona gomme a botša ba ba bego ba le moo a re: “Monna yo le yena o be a na le Jesu wa Nasaretha.”
72Gapegape Petrose a latola a ena a re: “Nna monna yola ga ke mo tsebe!”
73Ka morago ga nakonyana banna ba ba bego ba le moo ba tla go Petrose ba re: “Ruri, le wena o yo mongwe wa bona, gobane le polelo ya gago e a go lahla!”
74Ke moka Petrose a thoma go rogana le go ikana a re: “Monna yola ga ke mo tsebe!”
Mokoko wa napa wa lla. 75Ya ba Petrose o elelwa sela Jesu a mmoditšego sona mola a re: “Pele ga ge mokoko o lla, o tla be o ntatotše gararo.” A napa a tšwela ka ntle a lla gabohloko.


text:
Flagtails
Mesela ya Folaga
Leina la tlwaelo la lapa
Mesela ya folaga
Leina la tša thutamahlale
Kuhliidae
Bogolo
Go fihla disentimetara tše 50, palogare ya disentimetara tše 20.
Boitšhupo
Ke tše nnyane, mmele wo o gateletšwego mathokong. Lephego la hlapi la la morago le bjalo ka foroko ga nnyane ka boso le bošweu bja leswao godimo ga yona, go e fa leina la yona. Maphegwana a hlapi a fase a na le notšhe ye tibilego. Bokhupetšo bjo bo dikologilego mephegwana a hlapi la ka fase le la maragong a na le makgapetla. Ka tlwaelo di silibera go ya ka mmala.
Tshedimošo ya Kakaretšo
Lapa la Kuhliidae le bopša 1 ya mohuta le 8 diphedi. E direga ka dihlopha tša dihlapi ka mafelong a bongaka ka letšatši. Di hwetšwa ka meetseng a ka lewatleng a goba fase goba meetseng a hlwekilego. Baswa ba bopa dihlophana tše nnyane le ka dinako tše dingwe di hwetšwa ka matangwaneng a leswika. Di ja bošego. Di ntšhetša mae ntle lewatleng la go bulega.
Phepo
Di ja dikhrustašiene tše nnyane tša go rutha ka bolokologi.
Phatlalatšo
E direga dithempheretšheng ka moka le mawatleng a borutho a lefase.
Mehuta ye e tlwaelegilego
Mosela wa folaga wa go thibelwa (Kuhlia mugil)
Mosela wa folaga (Prochilodus sp)


text:
111Setšhaba ka moka sa Israele se ile sa ya go Dafida kua Hebrone sa re go yena: “Re madi eno. 2Mehleng ye e fetilego, le mola Saulo e sa le kgoši ya rena, o be o eta setšhaba sa Israele pele ntweng. Ebile Morena Modimo wa gago o rile go wena: ‘Ke wena o swanetšego go diša setšhaba sa ka; ke wena o swanetšego go ba mmuši wa sona.’ ” 3Ka gona baetapele ka moka ba Israele ba tla go Kgoši Dafida kua Hebrone. Yena a dira kgwerano le bona pele ga Morena, ba mo tlotša gomme ya ba kgoši ya Israele, bjalo ka ge Morena a be a holofeditše ka Samuele.
4
Baahl. 1:21
Kgoši Dafida le Baisraele ka moka ba ya ba hlasela Jerusalema. Ka nako yeo motse woo o be o sa tsebja ka leina la Jebuse, gomme Bajebuse, badudi ba mathomo moo nageng yeo, ba be ba sa agile moo. 5Bajebuse ba botša Dafida gore a ka se tsene motseng, eupša Dafida a thopa sebo sa bona sa Sione, gomme sa tsebja ka la “Motse wa Dafida”. 6Yena a re: “Motho wa mathomo yo a kago bolaya Mojebuse e tla ba moetapele le molaodi wa madira a ka!” Joaba, yo mmagwe e bego e le Tseruya, a hlasela pele gomme ya ba molaodi. 7Ka lebaka la gore Dafida o ile a yo dula ka sebong seo, se ile sa bitšwa “Motse wa Dafida”. 8O ile a tsošološa karolo ya motse ya go se potologa, a thoma felo mo naga e bego e lekelelantšwe, gomme Joaba a tsošološa ye nngwe ye e šetšego. 9Maatla a Dafida a fela a oketšega ka gobane Morena Ramaatlaohle o be a na le yena.
10A ke maina a bagale ba Dafida ba bagolo bao, gammogo le setšhaba ka moka sa Israele, ba ilego ba ema naye gore e be kgoši, bjalo ka ge Morena a be a boletše gore e tla ba kgoši. Bona ba ile ba fela ba mo thekgile kudu mmušong wa gagwe.
11Wa mathomo e be e le Jashobamo wa kgorwana ya Hakmone, moetapele wa “Bararo”.11:11 Phetolelo ye nngwe ya kgale e re “Bararo”. Lebelela le 2 Sam. 23:8. Seheberu se re “Ba Masome a Mararo”. O ile a lwa le banna ba makgolo a mararo ka lerumo la gagwe gomme a ba bolaya ka moka ntweng e tee. 12Wa bobedi gare ga “Bararo” bao ba bagale e be e le Eleasara, morwa wa Dodo, wa kgorwana ya Ahoage. 13Yena o ile a lwa le Bafilista ntweng ya Pase-Damime a na le Dafida. O be a le ka tšhemong ya garase ge Baisraele ba thoma go tšhaba, 14eupša yena le banna ba gagwe ba ema gare ga tšhemo ba bolaya Bafilista mme ba šireletša tšhemo. Morena a fentšha Baisraele fenyang.
15Ka letšatši le lengwe bagale ba bararo ba bagolo ba “Ba Masome a Mararo” ba ya go Dafida leswikeng kgauswi le lewa la Adulamo, mola sehlopha sa Bafilista se hlomile mešaša molaleng wa Barafa. 16Ka nako yeo Dafida o be a le ka sebong thabeng, gomme sehlopha sa Bafilista se thopile Betlelehema. 17Dafida a kwa a nyoretšwe meetse a gabo mme a re: “Nke nkabe motho a yo nkgela meetse sedibeng sa lesorong la kgoro ya Betlelehema!” 18Bahlabani bale ba bararo ba bagale ba šwahla mešaša ya Bafilista, ba yo ga meetse sedibeng seo, gomme ba a tlišetša Dafida. Fela a se ke a a nwa, eupša a a tšholla ya ba kabelo go Morena 19gomme a re: “A Modimo a se ntumelele go nwa meetse a! Ge nka a nwa go ka swana le ge ke enwa madi a banna ba ba ilego ba ipea kotsing ya lehu ba!” Ka gona a gana go a nwa.
Tšeo e bile ditiro tše bogale tša bahlabani bao ba bararo ba bagale.
20Abishai, morwarragoJoaba, e be e le moetapele wa “Bagale ba Masome a Mararo”.11:20 Phetolelo ye nngwe ya kgale e re “Bagale ba Masome a Mararo”. Seheberu se re “Bararo”. O ile a lwa le banna ba makgolo a mararo ka lerumo la gagwe, a ba bolaya, gomme a thoma go tuma gare ga bao “Ba Masome a Mararo”.11:20 Phetolelo ye nngwe ya kgale e re “Ba Masome a Mararo”. Lebelela le 2 Sam. 23:18. Seheberu se re “Bararo”. 21Ke yena a bego a tumile kudu moo gare ga “Ba Masome a Mararo”11:21 Mohlomongwe go swanetše go balwa “tumile ... Mararo”. Lebelela 2 Sam. 23:19. Seheberu ga se kwagale gabotse. gomme e ile ya ba moetapele wa bona, eupša o be a se a tuma go swana le “Bararo” bale.
22Benaya, morwa wa Joyada, wa go tšwa Kabtsiele, e be e le mohlabani yo mongwe yo bogale; o dirile ditiro tše ntši tše kgolo, go balwa le go bolaya bahlabani ba babedi ba bagolo ba Bamoaba. O kile a theogela ka moleteng ka letšatši la lehlwa a bolaya tau. 23Le gona o kile a bolaya monna yo mongwe wa tšitširipa wa Moegepeta wa go feta dimetara tše pedi ka botelele, yo a bego a itlhamile ka lerumo leo theko ya lona e bego e lekana le mpheng wa mogoma. Benaya a mo hlasela ka molamo, a ubula lerumo lela seatleng sa Moegepeta, a mmolaya ka lona. 24Tšeo e bile ditiro tše bogale tša Benaya yo le yena a bego a tumile gare ga “Ba Masome a Mararo”.11:24 Mohlomongwe go swanetše go balwa “Ba Masome a Mararo”. Seheberu se re “Bararo”. 25O ile a tuma kudu gare ga bona, eupša a se swane le “Bararo” bale. Dafida o ile a mmea mohlokomedi wa baleti ba gagwe.
26-47Bahlabani ba bangwe ba bagale šeba:
Asahele, morwarragoJoaba
Elhanane, morwa wa Dodo, wa Betlelehema
Shamote wa Harode
Heletse wa Pelete
Ira, morwa wa Ikeshe, wa Tekoa
Abiesere wa Anathote
Sibekai wa Husha
Ilai wa Ahoage
Maharai wa Netofa
Helede, morwa wa Baana, wa Netofa
Itai, morwa wa Ribai, wa Gibea kua Benjamene
Benaya wa Piratone
Hidai wa dinokaneng kgauswi le Gaashe
Abiele wa Arba
Asmabethe wa Bahurime
Eliagaba wa Shaalbone
Jashene11:26-47 Mohlomongwe go swanetše go balwa “Jashene” Seheberu se re “barwa ba Jashene”. wa Gisone
Jonathane, morwa wa Shage, wa Harare
Ahiamo, morwa wa Sakara, wa Harare
Elifale, morwa wa Ure
Hefere wa Mekera
Ahia wa Pelone
Hetsero wa Karmele
Naarai, morwa wa Esbai
Joele, morwarragoNathane
Mibihara, morwa wa Hagare
Tseleke wa Amone
Nagrai, morwaladibetša wa Joaba, wa Beerote
Ira le Garebe ba Jatire
Uria, Mohete
Sabade, morwa wa Aglai
Adina, morwa wa Shisa, moetapele kgorong ya Rubene, le sehlopha sa gagwe sa bahlabani ba masome a mararo
Hanane, morwa wa Maaka
Joshafate wa Mitine
Usia wa Ashtarote
Shama le Jeiele, barwa ba Hotamo, ba Aroere
Jediaele le Joha, barwa ba Shimri, ba Titse
Eliele wa Mahaba
Jeribai le Joshabia, barwa ba Elnaamo
Jitma wa Moaba
Eliele, Obede le Jaasiele ba Tsoba.11:26-47 Mohlomongwe go swanetše go balwa “Tsoba” Seheberu ga se kwagale gabotse.


text:
Newton
Newton e be e le Mofisika wa Seisimane. Leina la gagwe le le tletšego ke Sir Isaac Newton. O belegilwe ka di 4 Pherekgong 1643 gape o hlokofetše ka di 31 Hlakola 1727.
O hlomile melao ya mosepelo ye e tumileng kudu.
Melao ye ke motheo wa kwešišo ya rena ya mosepelo. Kwešišo ye e fetošitšwe ke Albert Einstein magareng ga 1904 le 1920.
Melao ya mosepelo ya Newton[lokiša | edit source]
Molao wa pele[lokiša | edit source]
Selo se tla dula se khutšitše goba se le mosepelong wa belositi ya go se fetoge ntle le ge kgapeletšo ya go se lekalekane e ka dirwa mo go sona.
Molao wa bobedi[lokiša | edit source]
Ge kgapeletšo-poelo e dirišwa mo go selo e diriša selo go akgofiša ka tšhupetšong ya kgapeletšo-poelo ye. Kakgofišo yeo e abja ka tebano le kgapeletšo-poelo mme ya abja ka go se lebane le mmase wa selo.
Molao wa boraro[lokiša | edit source]
Ge selo A se gapeletša selo B, kgapeletšo ya A mo go B e lekana ka bogola bja kgapeletšo ya B mo go A eupša tšhupetšo ya kgapeletšo ya A mo go B e kgahlana thwii le tšhupetšo ya kgapeletšo ya B mo go A.
Mohlala wa Molao wa bobedi le wa boraro[lokiša | edit source]
Re ka tšea mohlala wo o latelago ya thumano ya leswika le bomorago bja lephaka go laetša molao wa bobedi le wa boraro wa Newton.
Traka, e sepela ka 30 m/s goba 108 km/h go leba bohlabela mo mothalong thwii tseleng ye e lekanetšego, e rwele 300 kg ya leswika la khonkhoriti kgauswi le bomorago bja yona. Traka e thumana ka hlogo le mohlare, ya ema. Leswika la khonkhoriti le thelela morago ga lephaka mme la tsenelela 50 cm ka gare, pele le ema. Re ka tšea gore kgapeletšo-kgohlano gare ga lebato le leswika e a hlokomologwa.
Go tšwa molaong wa bobedi wa Newton kgapeletšo ya go se lekalekane ye e dirišwago ke lephaka mo leswikeng e abaganywa ka tekanyo le mmase wa leswika le kakgofišollo ya leswika.
Go tšwa molaong wa boraro wa Newton, lephaka le dira kgapeletšo-kgohlano mo go leswika ye e lekanago le kgapeletšo ye e dirišwago ke leswika mo lephakeng. Kgapeletšo ye e fokotša belositi ya leswika. Kgapeletšo ya leswika mo go lephaka e potetša lephaka
Molao wa pabalelo ya momentamo[lokiša | edit source]
Mo go kgoboko ye e tlhaotšego go se na le go kgapeletšo ya ka ntle momentamo wa mothalo-thwii ga o fetoge.


text:
Matsonga ba tsebega ka bohwa bja mmino wa bona bjo theilwego godimo ga go bapala karolo ya mehutahuta ya diletšo. Tše di ka arolwa ka magoro a mararo: stringed, phefo le percussion.
Sedirišwa se se bohlokwa sa stringed ke notched vibrating bow (xizambi), yeo a bapalwago ke moletši yo a swerego lenti (ka tlwaelo bark goba thapo) ka meno a gagwe, go ntšha modumo; e resonators mo tikologong di kgauswi le dinotšhe tša fase ga bow, ka nako ya mmino. Xitendze ke bow ya go ba ba le calabash e šoma bjalo ka resonator. Mgangala, ye e sa letšwa le lehono, ke reed bow ya go lokela menwana, mola e le gore xipendana ke le lente la motato ya go ba le mokgoko wo mokoto wo hlakanego le tshipi.
Didirišwa tša Phefo ke tše di latelago: go putla flute (xitiringo) ka mašoba a mararo, diphaephe tša moemedi (nanga), le antelope Horn trumpet (mhalamhala).
Didirišwa tša percussion ke tambourines le difaki. Tambourine e folete (tsomane) e raloka ke dingaka tša setšo go alafa batho ba na lego moya wo mobe. Meropa e na le ndzumba le xigubu, di rolokwa go komeng ya bašemane le basetsana, ngoma e šomišwamo meletlong ya go bina.
Didirišwa tše pedi, (tše sego tša setlogo goba tsonga) di wela mo magorong a a latelago: piano ya letsogo ya go le malenete a seswai, a ka bago a 10 centimetres inches (4) ka botelele la 1 centimetre (1 / 2 bago) ka bophara, mo saddle ya fase ya karolo ya kota, e ralokwa ka go betha tshipi fela; ye nngwe ke sebopego sa xylophone keyboard ya legong le calabash resonators.
Mmino wa seTsonga o fetogile go tloga mathomo ge o ngwadilwe ka 1920s. Lehono ke mmino wo tumelego ka mo nageng, o kopanya ditšo tša selegae le ditšo tša go tšwa dinageng tša ka ntle.
Translated by Lebogang Sewela


text:
Agee! Monareng!
Agee! Kgomo!
Ke Moagi wa Maganyola Mpopo,
Senene ga se na botšheba le motho,
Ba re ganyo ba a ganyola,
Batho ba ba boago Kokokwe Gammeselane,
Nodibengkgolo bja kwena maragana,
Bjona bokhobogelo bja ditšhila.
Re ba Mogotšhoši lekgobare,
Lengoane le Lephogole,
Ba rego mogo o swele ra šala re ana molora,
Re ana molora re ana khoko tša go swa,
Se se hwago se šia kanego,
Ge e le mmutla o šia segola.
Ke ba Thedimosang le Kokokwe Gammeselane,
Mmeselane ‘a Hlapetje ‘a Maphoofolo,
Gona kua gamaaladuma la duma le a reketla,
La reketla gadima la manyokenyoke,
la go šita banna go phema.
Banenyana ba kokokwe ba humane mape a lema,
Ba mo amoga mootswane,
Ba re o reng mape a tšhaba?
Re batho ba go Hlapa maoto le matsogo ra šia mpa,
Re ba pitsi tša mebalabala tša bona mollo di a tšhaba,
Re ba Mmapitšana senakobo, kobo ke apara mokgopa,
Mokgopa wa ka le bape moropa,
Le bape mokwete gore ke tle ke putse moropa o lle.
Re ba balabala sa kuleng, re ba tšhuba hlong,
Ba tšhuba lekhwana,
Gabo nku tša mošate di ile,
Di ile go šetše makobogahlogo,
Dingwe ke makobogamelala,
Ga bolwetši re loka melala,
Ra loka bjala bo a toka,
Molodi wona re goeletša go etša thaga molapo


text:
Tumelo ya Nicea
Re dumela go Modimo o tee Tate yo maatla ka moka, Mohlodi wa legodimo le lefase, wa tšohle tše di bonwago le tše de sa bonwego,
Re dumela go Morena o tee Jesu Kriste, Morwa Modimo motswalwanoši, Yo a tswetšwego ke Tate pele ga mehla ka moka, Modimo yo a tšwago go Modimo, Seetša se se tšwago Seetšeng, Modimo wa makgonthe yo a tšwago go Modimo wa mmakgonthe, Yo a tswetšego a sa bopšago, Yo boyena bja gagwe bo lego tee le Tate,Yo dilo ka moka di dirilwego ka yena; Yo a ilego a theoga magodimong, ka baka la rena batho, le ka baka la phološo ya rena, A namafatšwa ka maatla a Moya o Mokgethwa go Maria Kgarebe, gomme a ba motho, A bapolelwa rena sefapanong mehleng ya Pontius Pilatus. A hlokofatšwa, A bolokwa, A tsoga ka letšatši la boraro, ka mo mangwalo a bolelago ka gona, a rotogela magodimong, O dutše ka letsogong le letona la Tate; Gomme o tlo boa ka letago go ahlola ba ba phelago le ba ba hwilego: Yo mmušo wa gagwe o ka se bego le bofelo.
Re dumela le go Moya o Mokgethwa, Morena, Mophediši, yo a tšwago go Tate le Morwa; A khunamelwago, a tumišwago gammogo le Tate, le Morwa, Yo a boletšego ka baporofeta.
Re dumela Kereke e tee, ye kgethwa, ye Bohle, ya Baapostola. Re dumela le Kolobetšo e tee ya go swarela dibe, Gomme ke letetše tsogo ya bahu, Le bophelo bja nako e tlago.


text:
61Kgoši Solomone a rapela a re:
“Morena, o rile o rata go dula marung a maso.
2Bjale ke go agetše Tempele ya segoši,
bodulo bjo o tlago dula ka go bjona go ya go ile.”
3Setšhaba ka moka sa Israele se be se eme moo. Kgoši a retologa a lebana naso gomme a se šegofatša. 4
1 Dikr. 17:1-12
A re: “A go retwe Morena Modimo wa Israele! O phethile se a kilego a se holofetša tate, Dafida, mola a mmotša a re: 5‘Go tloga ka nako yela ka go ntšha setšhaba sa ka Egepeta ga se ka ka ka kgetha motse wo mongwe mo nageng ya Israele ka moka wo go wona go kago agwa tempele moo nkago khunamelwa gona, le gona ga se ka ka ka kgetha motho gore a ete setšhaba sa ka sa Israele pele. 6Eupša bjale ke kgethile Jerusalema gore e be lefelo leo ke tlago khunamelwa go lona, mme ke kgethile le wena, Dafida, gore o buše setšhaba sa ka.’ ”
7Solomone a tšwela pele a re: “Tate, Dafida, o ile a gopola go aga tempele moo go tlago khunamelwa Morena Modimo wa Israele, 8eupša Morena a re go yena: ‘Ke gabotse ge o nyaka go nkagela tempele, 9fela e ka se agwe ke wena. Ke morwa wa gago, morwa yo a tlago tswalwa ke wena, yo a tlago aga tempele ya ka.’
10“Bjale Morena o phethile se a mo holofeditšego sona. Ke hlatlame tate ka ba kgoši ya Israele, gomme ke agile Tempele moo go tlago khunamelwa Morena Modimo wa Israele. 11Ka Tempeleng ke beile Polokelo ya Kgwerano ye e swerego matlapa a kgwerano ye Modimo a e dirilego le setšhaba sa Israele.”
12Ka morago Solomone a ya a ema pele ga aletare setšhaba ka moka se mo lebeletše, a emiša matsogo a rapela. 13O be a dirile serokamelo sa mphiri gomme a se beile gare ga kgoro. E be e le sa dimetara tše 2,2 botelele, le tše 2,2 bophara, gomme bogodimo e le dimetara tše 1,4. A namela serokamelo seo, a khunama moo mang le mang a bego a kgona go mmona, gomme a emišetša matsogo legodimong. 14A rapela a re: “Morena Modimo wa Israele, legodimong le lefaseng ga go modimo yo a swanago le wena. O botegela kgwerano ya gago le setšhaba sa gago, gomme o se rata ka leratorato ge se phela se go hlompha ka dipelo tša sona ka moka. 15O phethile se o se holofeditšego tate, Dafida; lehono lentšu le lengwe le le lengwe le phethagaditšwe. 16
Bjale, Morena Modimo wa Israele, ke rapela gore o phethe le sela o se holofeditšego tate mola o mmotša gore ka mehla go tla ba le yo mongwe wa ditlogolo tša gagwe yo a bušago naga ya Israele, ge e le gore ba phetha melao ya gago ka tlhokomelo go no swana le Dafida. 17Bjale ge, Morena Modimo wa Israele, hle, phethagatša tšohle tše o di holofeditšego Dafida, mohlanka wa gago.
18
“Kgane o ka kgona go dula lefaseng gare ga batho, wena Modimo? Le lona legodimo la godimodimo ga se la go lekana, mme bjale Tempele ye ke e agilego ye yona e ka go lekana bjang? 19Morena Modimo wa ka, ke nna mohlanka wa gago. Theetša thapelo ya ka le sello sa ka, gomme o phethe tše ke go kgopelago tšona. 20
O diše Tempele ye bošego le mosegare, lefelo le o le kgethilego gore o khunamelwe go lona. O nkwe ge ke rapela ke lebeletše Tempeleng ye. 21O kwe dithapelo tša ka le dikgopelo tša setšhaba sa gago sa Israele ge se rapela se lebeletše lefelong le. O re kwe o le bodulong bja gago legodimong, mme o re lebalele.
22“Ge motho a phošeditše yo mongwe gomme a tlišwa aletareng ya gago ka mo Tempeleng ye gore a tle a ene gore ga a ne molato, 23wena Morena, o theetše o le legodimong gomme o ahlole bahlanka ba gago. O itefeletše go yo a nago le molato mme o mo otle ka mo go mo swanetšego, gomme o lokolle yo a se nago molato.
24“Ge setšhaba sa gago sa Israele se fentšwe ke manaba a sona ka gobane se go phošeditše, gomme ge se sokologela go wena se bolela se ipobola gore o Modimo wa sona, mme se etla mo Tempeleng ye se go rapela se re o se lebalele, 25o se theetše o le legodimong. O lebalele setšhaba sa gago dibe tša sona, mme o se boetše nageng ye o e filego sona le borakgolokhukhu ba sona.
26“Ge o sa neše pula lebaka e le gore setšhaba sa gago se dirile dibe pele ga gago, mme ge se sokologa dibeng tša sona ka gobane o se otla, se lebelela Tempeleng ye se go rapela, se ipobola gore o Modimo wa sona, 27o se theetše o le legodimong. O lebalele kgoši le setšhaba sa Israele dibe tša bona. O ba rute go dira tše di lokilego. Gomme hle, Morena, o neše pula mo nageng ye ya gago ye o e filego setšhaba sa gago gore e be lefa la sona go ya go ile.
28“Ge go wele tlala goba bolwetši bja leuba nageng, goba ge mabele a tšhungwa ke phefo, goba a lewa ke phori, goba segongwane, goba bojane, goba ge setšhaba sa gago se hlaselwa ke manaba a sona, goba ge go wele bolwetši bjo bošoro goba bjo bongwenyana gare ga sona, 29o theetše dithapelo tša sona. Ge motho yo mongwe goba setšhaba sa gago sohle sa Israele se ka otlollela matsogo Tempeleng ye se rapela se kgopela ka dipelo tše di nyamilego, se tshwenyegile, 30o kwe thapelo ya bona. O ba theetše o le bodulong bja gago legodimong, o ba lebalele. Ke wena o nnoši o tsebago boitsholo bjo bo lego ka pelong ya motho. O sware motho yo mongwe le yo mongwe ka mo go mo swanetšego, 31gore setšhaba sa gago se tle se go theetše mme se phethe ditaelo tša gago ka dinako ka moka tša ge se sa dula nageng ye o e filego borakgolokhukhu ba rena.
32“Ge motho o šele yo a dulago nageng ya kgole a ka tla go rapela mo Tempeleng ye ka lebaka la go tuma ga gago le dilo tše kgolo tše o di diretšego setšhaba sa gago, 33o theetše thapelo ya gagwe o le legodimong mo o dulago gona. O dire se a go kgopelago sona, gore ditšhaba tša lefase ka moka di tle di go tsebe mme di go theetše, bjalo ka setšhaba sa gago sa Israele. Ke moo di tlago tseba gore Tempele ye ke e agilego ke felo fa o swanetšego go khunamelwa gona.
34“Ge o laela setšhaba sa gago gore se yo lwa le manaba a sona, gomme se go rapela mo se ka bago se le gona se lebeletše motseng wo o o kgethilego wo le Tempeleng ye ke go agetšego yona ye, 35o theetše dithapelo tša sona. O ba kwe o le legodimong, gomme o dire gore ba fenye.
36“Ge setšhaba sa gago se go phošeditše – gape ga go motho yo a sa dirego dibe – gomme ya re ge o befetšwe wa ba gafela manabeng a bona mme bathopi bao ba bona ba ba iša nageng ye nngwe, ya kgole goba ya kgauswi, 37o theetše dithapelo tša setšhaba sa gago. Ge ba ka itshola ba le moo nageng yeo gomme ba go rapela ba ipolela gore ba dirile dibe ba phoša ba ba le molato, o kwe dithapelo tša bona, hle, Morena. 38Ge moo nageng yeo ba ka sokologa ka dipelo tša bona ka moka le ka moya wa bona ka moka, gomme ba go rapela ba lebeletše nageng ye o e filego borakgolokhukhu ba rena, motse wo o o kgethilego wo, le Tempele ye ke go agetšego yona ye, 39gona o theetše dithapelo tša bona. O ba kwe o le bodulong bja gago legodimong ge ba go kgopela tebalelo, gomme o ba šokele.
40“Bjale hle, Modimo wa ka, re lebelele mme o theetše dithapelo tše di dirwago mo lefelong le. 41
Emelela bjale, Morena Modimo, mme o ye lefelong la gago la go khutša ka Tempeleng; o ye le Polokelo ya Kgwerano, sešupo sa maatla a gago. A batho ba hwetše phološo go baprista ba gago, gomme bao ba go botegelago ba thabe ka lebaka la go loka ga gago. 42Morena Modimo, o se ke wa lahla kgoši, motlotšwa wa gago. Gopola dilo tše o di holofeditšego Dafida, mohlanka wa gago.”


text:
291Jakobo a wela tsela a leba nageng ya bohlabela. 2Ka bjako a bona sediba kua molaleng, le mehlape ye meraro ya dihuswane e robetše moo. Mehlape e be e nošwa sedibeng seo se bego se na le letlapa le legolo molomong. 3Ge mehlape ka moka e kgobokantšwe fao, badiši ba be ba kgokološa letlapa, ba e noša. Ka morago ga fao ba be ba bušetša letlapa madulong.
4Jakobo a ba botšiša a re: “Banabešo, a le tšwa kae?”
Ba mo fetola ba re: “Re tšwa Harane.”
5A ba botšiša a re: “A le tseba Labane, morwa wa Nahoro?”
Ba re: “Ee, re a mo tseba.”
6A ba botšiša a re: “A o sa phela gabotse?”
Ba mo fetola ba re: “O sa phela gabotse. Ebile Ragele, morwediagwe, šo o tla le dihuswane tša tatagwe.”
7Jakobo a re: “Ka ge e sa le mosegare wo monana gomme e sešo ya ba nako ya go goroša mehlape, le reng le sa e noše mme la e bušetša phulong?”
8Ba mo fetola ba re: “Re ka se kgone go dira bjalo mehlape ka moka e sešo ya ba mo, le letlapa la kgokološwa; ke gona re tlago noša mehlape.”
9Ge Jakobo a sa bolela nabo, Ragele, yo a bego a diša dihuswane tša tatagwe, a fihla le mohlape. 10Ge Jakobo a bona Ragele le mohlape wa Labane, malomeagwe, a ya sedibeng, a kgokološa letlapa, gomme a noša dihuswane. 11Ka morago Jakobo a atla Ragele, a napa a hlaboša lentšu a lla. 12A mmotša a re: “Ke nna motlogolo wa tatago, ke morwa wa Rebeka.”
Ragele a kitima a yo botša tatagwe, 13gomme yena ge a ekwa tša Jakobo, motlogoloagwe, a kitimela go mo gahlanetša, a mo ubarela a mo atla a thabile, gomme a mo goroša ka lapeng. Ge Jakobo a botša Labane ditaba ka moka, 14Labane a re: “Ee, ke therešo, o madi ešo.” Jakobo a dula ka ga gagwe kgwedi ka moka.
15Labane a re go Jakobo: “Na o ka napa wa ntšhomela fela e le ka ge o le motlogolo wa ka! Mpotše gore ke go lefe bokae.” 16Labane o be a na le barwedi ba babedi; yo mogolo e le Lea, yo monnyane e le Ragele. 17Lea o be a na le mahlo a go tiba, Ragele yena a bopegile mme e le yo mobotse.
18Jakobo o be a rata Ragele, ka gona a re: “Ke tla go šomela mengwaga ye e šupago gore ke tšee Ragele, morwediago yo monnyane.”
19Labane a mo fetola a re: “Go kaone gore a tšewe ke wena go na le gore a tšewe ke yo mongwe; dula le nna.” 20Jakobo a šoma mengwaga ye e šupago gore a tšee Ragele, gomme lebaka leo la ba bjalo ka matšatši a se makae go yena ka gore o be a rata Ragele.
21Ke moo Jakobo a itšego go Labane: “Mengwaga yela e fedile. Mphe morwedi wa gago ke mo nyale.” 22Ka gona Labane a dira monyanya gomme a laletša bohle motseng woo. 23Eupša bošegong bjoo Labane a iša Lea go Jakobo, gomme Jakobo a robala naye. 24Labane a tšea lekgoba la gagwe la mosetsana, Silpa, a le fa Lea, morwedi wa gagwe, gore e be mofepi. 25Jakobo o ile a se ke a lemoga gore ke Lea go fihlela mesong ya le le latelago. O ile a ya go Labane mme a re: “Ke ka lebaka lang o ntirile taba ye? Ke šometše go nyala Ragele. Bjale o reng o nthadiile?”
26Labane a mo fetola a re: “Ga se setlwaedi sa mo go nyadiša morwedi yo monnyane pele ga yo mogolo. 27Letela go fihlela ge beke ya monyanya e fela, mme ke tla go fa Ragele, ge eba o tla ntšhomela mengwaga ye mengwe ye e šupago.”
28Jakobo a dumela, gomme ge beke ya monyanya e fedile, Labane a mo fa morwedi wa gagwe Ragele gore e be mosadi wa gagwe. 29Labane a tšea lekgoba la gagwe la mosetsana, Bilha, a le fa Ragele, morwedi wa gagwe, gore e be mofepi. 30Le Ragele Jakobo a robala naye, gomme a mo rata go feta Lea. A šomela Labane mengwaga ye mengwe ye e šupago.
31Ge Morena a bona gore Lea ga a ratwe, a mo fa thari, Ragele yena a hloka bana. 32Lea a ima, gomme a belega morwa, a re: “Morena o bone tlaišego ya ka, gomme bjale mogatšake o tla nthata”; ka gona a mo rea leina la Rubene.29:32 “Rubene” Leina le le kwagala bjalo ka Seheberu ge se re “bona, morwa” le ge se re “o bone tlaišego ya ka”. 33A ima gape, gomme a belega morwa yo mongwe, a re: “Morena o mphile le morwa yo, ka gobane a kwele gore ke be ke sa ratwe”; ka gona a mo rea leina la Simeone.29:33 “Simeone” Leina le le kwagala bjalo ka Seheberu ge se re “kwa”. 34A buša a ima, a belega morwa yo mongwe, a re: “Bjale mogatšake o tla nkgomarela ka gore ke mmelegetše barwa ba bararo”; ka gona a mo rea leina la Lefi.29:34 “Lefi” Leina le le kwagala bjalo ka Seheberu ge se re “kgomarela”. 35Ka morago a ima gapegape, a belega morwa yo mongwe, a re: “Bjale ke tla reta Morena”; ka gona a mo rea leina la Juda.29:35 “Juda” Leina le le kwagala bjalo ka Seheberu ge se re “reta”. A emiša pelego.


text:
91
Modimo a šegofatša Noa le barwa ba gagwe mme a re go bona: “Le beng le bana ba bantši gore ditlogolo tša lena di tle di phele gohle lefaseng. 2Diphoofolo le dinonyana le digagabi le dihlapi ka moka di tla phela di le boifa. Ka moka di bewa diatleng tša lena. 3Bjale le ka di ja, la ja le ditala; ke le fa tšona ka moka gore e be dijo tša lena. 4
17:10-14
19:26
Doit. 12:16,23
15:23
Selo se tee se le sego la swanela go se ja ke nama ye e nago le madi; ke le iletša yona ka lebaka la gore bophelo bo mading. 5Yo a bolayago motho ke tla mo otla. Phoofolo efe le efe ye e bolayago motho ke tla e otla. 6
Gen. 1:26
Yo a bolayago motho le yena o tla bolawa ke batho, ka gore motho o dirilwe gore a swane le Modimo.
7
“Fela lena, le be le bana ba bantši gore ditlogolo tša lena di tle di phele gohle lefaseng.”
8Modimo a re go Noa le barwa ba gagwe: 9“Bjale ke dira kgwerano ya ka le lena le ditlogolo tša lena 10le diphedi tšohle tša lefase tše di bego di na le lena – dinonyana, le diruiwa, le diphoofolo tšohle tša lešoka – se sengwe le se sengwe seo se tšwilego ka leselawatleng le lena. 11Ke dira kgwerano ya ka le lena ke re: Diphedi ka moka di ka se tsoge di fedišitšwe ka lefula gape; lefula le ka se tsoge le sentše lefase gape. 12Sese sešupo sa kgwerano ye ya neng le neng ye ke e dirago le lena le diphedi ka moka: 13ke molalatladi wa ka wo ke o tsemago marung. E tla ba sešupo sa kgwerano ya ka le lefase. 14Nako le nako ge ke pipa legodimo ka maru mme molalatladi o bonala, 15ke tla gopola kgwerano ya ka le lena le diphoofolo ka moka ya gore lefula le ka se tsoge le fedišitše diphedi ka moka gape. 16Ge molalatladi o le marung ke tla o bona, mme ka gopola kgwerano ya go ya go ile gare ga ka le diphedi ka moka lefaseng. 17Se ke sešupo sa kgwerano ye ke e dirago le diphedi ka moka.”
18Barwa ba Noa bao ba tšwilego ka leselawatleng ke Seme le Hamo le Jafeta. Hamo e be e le tatagoKanana. 19Barwa ba ba bararo ba Noa e bile borakgolokhukhu ba batho ka moka lefaseng.
20Noa, yo e bego e le molemi, e bile yena motho wa mathomo wa go bjala merara. 21Ka morago ga ge a nwele beine o ile a tagwa, mme a ithobalela ka mošašeng wa gagwe a apotše. 22Ge Hamo, tatagoKanana, a bona gore tatagwe ga a tšwara, o ile a tšwa a yo botša bomorwarragwe ka babedi. 23Ke moo Seme le Jafeta ba tšerego kobo mme ba e bea magetleng, ba tsena ka mošašeng ba sepela ka sa morago, gomme ba pipa tatabo ka kobo yela; ba itebelediša thoko gore ba se ke ba mmonela. 24Ge Noa a tšwiwa ke beine mme a ekwa gore morwagwe yo monnyane o mo dirile eng, 25a re:
“Kanana a a rogakwe!
E tla ba lekgobakgoba la bomorwarragwe.
26Retang Morena, Modimo wa Seme!
Kanana e tla ba lekgoba la Seme.
27A Modimo a atiše Jafeta;9:27 “Jafeta” Leina le le kwagala bjalo ka Seheberu ge se re “atafala”.
ditlogolo tša gagwe di phele le batho ba Seme.
Kanana e tla ba lekgoba la Jafeta.”
28Ka morago ga lefula Noa o phetše mengwaga ye 350, 29mme a hlokafala a na le mengwaga ye 950.


text:
Sehlakahlake sa Robben: Mpopi wa Sepolotiki
Phetogo ya maatla a sepolotiki
Ka 1948, Mokgatlo wa Nationalist o fenytše (batšhweu) ditlhophokakaretšo gomme Smuts o bile a tlošwa. E be e le mathomo a dingwaga tše 50 tša kgatelelo le lehloyo – nako ye e tlilego go akaretšwa ka lentšu ‘kgethologanyo’.
Mo dingwagasomeng tše mmalwa tšeo di tlago, pušo e be e tla tsentšha tšhomišong melao ye mmalwa ye e diretšwego go fokotša ditokologo tša MaAforika Borwa a batho baso le ba mmala. Ge dihlohleletšo tša go folodiša tšhwaragano ya molao ka nnete e e swarane ka tshekamo ye e hweditšwego go tšwa badimong ba bona ba maburu, o se ke wa tšeya gore kgethologanyo e be e le ka kgopolo ya semorafe fela. Go be go na le lebaka le lengwe leo le lego ka godimo la molawana o naganilwego wa go iša fase: Nyakwa ya go netefatša gore naga ye bošweu bjo bo hlwekilego ka mehla e na le kabelo ya ga nnyane ga nnyane ye e tšhipilego ya bašomedi ba batho baso.
Go molaleng gore, mokgwa wo go mmušo ka nageng yeo e nago le bontšhi bja go makatša bja batho baso e be e tla hlola kganetšo le boipelaetšo. Ba taolo ka fao ba lemogile gore ba tla hloka lefelo la go bea bahlola mathata ka moka. Ka fao, ka 1959, Tona ya Toka e begile gore Sehlakahlake sa Robben gape se tlo ba ka kgolegong. Ditlabakelo tša sešole di be tša hudusetšwa ka naga kgolong gomme matsena ka moka ka sehlakahlakeng a be a thibjwa. Kgaolo ye mpsha yeo e lego ye mpe ya ka historing ya sehlakahlakeng e be e thomile.
Mengwaga ya kgethologanyo
Ka 1958, mmonela pele wo mogolo o swere bjalo ka Tonakgolo, Ngaka. H.H. Verwoerd. Ka mantšu a gagwe a nago le tswina, mmonela pele o šoro o bontšhitše seswantšho se lego sa mpholo sa kgethologanyo le tlhabollo ye e aroganego, moo batho ba baso bao ba tla fetolelwago go ba baremi ba kota le bageledi ba meetse. Ka neelano ya mošomo wa diatla tša bona le go sa kgathale gore go hlaga eng, Verwoerd o tshepišitše go hlokomela batho baso ka setlwaedi sa Bokreste.
Verwoerd o be a tseba gore go tla ba le kganetšo go tšwa go batho ba SeAforika, gomme sephetho sa go beakanya Sehlakahlake sa Robben bjalo ka kgolego go ka moka bao ba lego kgahlanong le mmušo. Tsheko ya go senyetša mmušo, moo balatofadiwa ba ka bago 150 ba merafe ka moka ba be ba latofaditšwe ka morero wa ka thoko, e be e šetše e le tsene gomme, go tloga ka ngwaga wa 1961, balatofadiwa ba basenyi ba rometšwe ka sehlakahlakeng go thuša go se beakanya ba lebeletše bagolegwa ba sepolotiki. Tsheko ya go senyetša mmušo, ka go rialo, e fedile ka morago ga mengwaga ye mene go sena o bonwego molato.
Ka nako ye, ANC e be e le mokgatlo wa go thekgwa ka bosetšhaba gomme mokgatlo o be o šetše e le gore o etela ba bantšhi pele, gantšhi ka khutšo, ditšhupetšo kgahlanong le mmušo. Tlhokego ya tšwelopele e be e gakanegišitše ba bangwe, le ge go le bjalo, o mongwe wa go tukiša mollo Robert Sobukwe o tlogile ka ANC go thoma go sehlopha sa bosešole kudu, seo se bitšwago Pan Africanist Congress (PAC), ka 1959.
Bagolegwa ba mathomo ba sepolotiki ba romelwa Sehlakahlakeng sa Robben
Ka 1960, lesolo la mašaba la kganetšo le bile la theiwa kgahlaneong le melao ye e šoro ya pukana ya mosepedi yeo e bego e kgaeletša batho ba baso ka mafelong a bašweu. Mo go ye nngwe ya ditšhupetšo tše, ka ntle le seteišene sa sephodisa sa ka Sharpeville, kgauswi le Vereeniging, maphodisa a ile a thuntšhetša ka lešabeng. Ba bolaile 69 ya batho, bontšhi bja bona ba ilego ba thuntšhwa ka morago ge ba be ba tšhaba. Tiragalo e tšhošitše setšhaba le setšhaba sa boditšhabatšhaba. Phetolo ya mmušo wa Aforika Borwa e bile ya ka pela. ANC le PAC mmogo di ile tša begwa e le mekgatlo ye e sego molaong gomme ya iletšwa.
Melao ye meswa e bile ya tsebagatšwa go dira gore go be bonolo go swara le go golega baetapele ba mekgatlo ya kganetšo. Ka moragonyana, Verwoerd o tla tlogela mokgatlo wa Brithane wa Commonewealth gomm e bega Aforika Borwa bjalo ka Repabliki. Ka karolo ya bona, bobedi bja PAC mmogo le ANC ba tšere sephetho sa go tšea dibetša ka ntwa ya kgahlanong le kgethologanyo, gomme bobedi ba hloma makala a sešole, a bitšwago Poqo, le Umkhonto we Siswe, ka go latelana.
Ka morago ga dikgaruru tša Sharpeville, bagolegwa ba mathomoo ba sepolotiki ba swerego a gomme ba romelwa Sehlakahlakeng sa Robben e be ele PAC mmogo le maloko a Poqo. Ba fihlile go tloga ka ngwaga wa 1961 go iša pele, ba kotama godimo ga sehlakahlake se makgwakgwa seo se bego se tlogetšwe fela ke sešole gomme ga go ka moo se ka bego se ikemišeditše go ba kgolegelo ya tšhireletšo ya godimodimo. Bagolegwa ba mathomo ka fao ba be di ka dirwa gore ba šome ka maswika a petse gomme ba aga disele tša bona.
Translated by Lawrence Ndou


text:
Springbok
Tshepe
Leina
Tshepe [antidorcas marsupialis]
Ponalo
Diphooko di ka ba boima bja go fihla go dikilograma tše 50, le ditshadi fela go dikilograma tše ka bago 37. Mmala wa tšona o botse o dira gore di bonale gabonolo. Magetla a hlagelela ka fase ga ka morago ga yona. E putswa bja bokhwibidu ka mmala ka godimo ga mmele, ka fase ke ye tšhweu le bo putswa bjo bokoto bjo fifetšego ya methalo ka mathoko go tloga maotong go ya go a ka morago. Mosela o mošweu wa ngata ye boputswa. Dinoka di swailwe ka segaswa sa kgutlotharo se se šweu, ka gare ga boputswa bo fifetsego ak ntlha godimo ga karolo ya ka morago. Dinaka tša tshadi ke tše di sese e bile di kopana go a diphooko.
Tswalo
Go ya mosemeng go lekantšheditšwe beke e tee goba tše pedi, le ge e le gore sephidi se se kgona tswadišo ka nako efe goba efe ya ngwaga. Ka morago ga nako ya go duša ya dibeke tše 25 konyana e tee e a belegwa. Dikwana di khutišwa matšatši a mabedi ka morago ga matswalo. Bontšhi bja ditshadi di na le tswadišo ya ngwaga o mongwe le o mongwe, tše dingwe di tswala ga bedi. Dikwaan di kgwešwa ka sebaka se se ka bago dikgwedi tše nne le ditshadi di loketšwe go tsena ka mosemeng ka dikgwedi tše šupago.
Boitshwaro
Ke diphooko fela tše hloma dibaka tša mabaka a tša moseme. Ntle le diphooko tša selete, tšeo di phelago di noši dibakeng tša tšona. Tlhamo ya mohlape e a fetogafetoga.
Madulohlago
Ditshepe di dual mo lefelong le šoro ya go se laolege. Di rata lefelo la go ba le mabu a go swana le kalaka, noka ye e omilego mathokong le bjang bjo bo kopana a ngatangatana. Di ila mafelo a bjang bjo botelele.
Moo di hwetšwago gona
Tshepe ke phoofolo ya go gwetšwagala ka bontšhi go feta go leloko la dipudi tša lešoka ka bogare le Bodikela bja Aforika Borwa. Mehlape ye mengwe e sa šika ka bolokologi ya ka gare ga mafelo a hlago, eupša bontšhi bja tšona di kampetšwe ka mafelong a bolemerui le a ikgethilego. Ke dilo tša go tlwaelega mo mafelong a mantšhi setšhabeng sa Aforika Borwa, wa porofense le mafelong a poraefete.
Ka boripana
Ditshepe ka makgolokgolo a dikete di be di sepela dileteng tša Aforika ye ka Borwa ka tša go omelela, ge bfihli ba moše ba go fihla, eupša ba fihlile ka go di bolaya ka bontšhi le lehono ke fela ka mafelong ao a šireleditšwego a le ka mafelong a bolemerui. Sehlopha sa Rugby sa Bosetšhaba sa Aforika Borwa di tsebjago bjalo ka tšona.


text:
Dielemente tša mokgatlo wa dipolotiki tša setšo di sa le gona ka dinagamagaeng. Yuniti ye nnyane ke ya lapa (mudi), lapa goba sehlopha sa malapa a go tswalana, bao ba dulago mmogo ka kgoboketšo ya rondavels. Mudi e ka fase ga mukoma, tata'go mudi wa lapa le bohlokwa.
Ka tlwaelo mukoma le leabelwa, eupša tumelelo ya semmušo e swanetše go fiwa ke khosi (kgoši) ya sehlopha sa ka fasana seo mudi e lego go sona. Mukoma e na le maikarabelo a taelo le mmušo ka mo mudi. Taolo ya gagwe ke melawana fela ya melato ya magareng ga maloko a mudi, le ditokelo tša gagwe di kgaoletšwa go tokelo ya go obamelwa, mošomo le diloba go tšwa go maloko a mudi wa gagwe.
Ka mešomo ya tša toka o thušwa ke Khansele ya gagwe (khoro). Tshepedišo ye e sego molaong, gomme ga go na le dikgetho: Ka morago ga therišano taba e a tlogelwa, mukoma fihlelela sephetho, seo se dumelelwago le batho ba bontši. Ge a ka ganetšana le khoro, o tla leka go ba hlohloletša go kwa kgopolo ya gagwe. Ge se se ka pala, taba e swanetše go romelwa go taolo ya godimo. Se se ga se gantši se diragetšego, bjalo ka ge tshepedišo ya Venda e le bonolo ebile ga nke e ba le thulano.
Diyuniti tše mmalwa (midi) di bopa kavhelo ka fase ga moetapele, yoo ditokelo tša gagwe, mešomo le maatla di swana le tša mukoma, ka kelo ya kgolo. O e thušwa ke Khansele ya dihlogo tša midi, le banna ba bagolo go tšwa mudi wa gagwe. Batho ba lushaka, batho ba dilete tša go fapafapana, ka tlase ga bolaodi bja khosi ye tee, ke karolo ya boraro, Yuniti ye kgolo ya sepolotiki mo setšhabeng sa Venda. Lehono, magae a setšo ka mabota a leswika a ka hwetšwa ka fase ga legaga.
Ka tlwaelo kgoši ke karolo ya godimo ya motse, le basadi ba gagwe le lapa la gagwe pele ga gagwe. Ba bangwe ba dula mo tikologo ye nngwe ya lefelo, ba šireletša khosi le basadi gagwe. Matseno a motse wa Kgoši a go bapela le khoro (khoro ya tsheko ya setšhaba); phihlelelo ya moetapele, kudukudu baeng, ke ye nnyane. Ka morago ga ge tumelelo e fiwa go mmona, ditaba di išwa meseleng le godimo ga dikgato go ya go rondavel, lefelo la kopano.
Ka tlwaelo, kgoši o be a na le maatla le khuetšo ye kgolo, taolo ya gagwe e be e laola ke semoya. O be a kgopela badimo mo legatong la setšhaba; se se be e laetša sa bogodimo bja mokgwa wo mukoma o ka bolela le badimo mo legatong la lapa. Go be go naganwa gore kgoši e be e le moruti wo mogolo, eupša bjale re kwešiša maemo bokaone.
Ka setšo sa setšhaba, ba bagolo le ba bannyane ba be ba fiwa tlhompho ye kgolo: baswa ba be ba sa le kgauswi le badimo, ba bagolo ba be latela go ba badimo ka bobona. Bjalo ka katološo ya se, khosi e be e le modimo wa go phela. O be a swanetše go boledišwa ka diatla le matolo; o be a bolela le batho ka moka ka maemo/seriti, eupša, yena o be a swanetše go boledišwa bjalo motho wa boraro.
Go be go na le pharologano gare ga kgoši le batho ka go thea dinepo le ditiro tše di amanago le kgoši. Go fa mohlala, ge kgoši a be a tagilwe, batho ba be ba tla bolela gore o wetše ka gare ga meetse a bodiba. Batho ba ka se bolele ka lehu la kgoši, eupša ba tla re, 'bodiba ga bo sa na meetse'. Polelo ye e bolelwago mo musanda wa gagwe (bokgošing) e be e le ya maemo ebile e be e fapana le yeo e bolelwago ke setšhaba. Ka lebaka la gore o be a bonwa bjalo ka motho wa maemo a godimo, o be a retwa go se sengwe le se sengwe seo a se dirago, le ge e le selo se sennyane bjalo ka go gohlola, go nwa bjalwa, le kgamega. E be e se selo se se sa tlwaelega gore kgoši, a diragatša go bina (u pembela), yeo e ile ya mo dira modimo (Mudzimu).
Le ge e le gore khosi, o be a na le maatla, o be a sa gatelele batho gomme o be a swanetše šoma ka gare ga melao le ditlwaelo tša setšhaba. E be e le ka mabakeng ao a sego a tlwaelega gore a a dira ka mokgwa wo mongwe, gomme se swanetše go dumelelwa ke Khansele. Mahosi ba be ba na le maatla ka gare ga, taboo le setšo, go dira diphetošo ka ntle le go tiiša batho.
Ditirelo tše dingwe di be di laola ke kgaetšedi ya khosi ye kgolo (makhadzi), yoo a bego a netefatša gore ditlwaedi di be di latelwa. Mo nakong ye e fetilego dikgoši di be di thušwa ka mešomo ya bona ke Khansele ya magota le dzinduna, gammogo le vhakoma (bobuti le metswala ya kgoši) bae ba bego ba dula kgauswi le lefelo la gagwe le legolo.
Dikgoši tšeo di bego di lekago go šuta kudu mo melaong ya ssetšo ba be ba le kotsing ya go hlasela ke lapa la bokgoši goba goba batho ba bona ba “boute ka maoto'' le go tloga mo lefelong la taolo go ya go lefelong le lengwe.
Translated by Lebogang Sewela